dwar "Kooperazzjoni aktar u aħjar: il-pakkett għall-2006 dwar l-effikaċja ta' l-għajnuna ta' l-UE"

Kumitat għall-Iżvilupp

OPINJONI TAL-KUMITAT GĦALL-KUMMERĊ INTERNAZZJONALI ………………………..18

MOZZJONI GĦAL RIŻOLUZZJONI TAL-PARLAMENT EWROPEW

Il-Parlament Ewropew ,

– wara li kkunsidra l-komunikazzjoni tal-Kummissjoni bl-isem "Għajnuna ta' l-UE : Inwassluha aktar, b'mod aħjar u aktar malajr" (COM(2006)(0087),

– wara li kkunsidra l-komunikazzjoni tal-Kummissjoni lill-Kunsill u lill-Parlament bl-isem "Tisħiħ ta' l-impatt Ewropew: qafas komuni għat-tfassil tad-dokumenti ta' strateġija tal-pajjiżi u l-programmazzjoni multiannwali komuni" ( COM(2006)0088 ),

– wara li kkunsidra l-komunikazzjoni tal-Kummissjoni lill-Kunsill u lill-Parlament Ewropew tat-2 ta' Marzu bl-isem "Finanzjament għall-Iżvilupp u l-Effettività ta' l-Għajnuna – L-isfidi biex tiġi miżjuda l-għajnuna ta' l-UE 2006 – 2010" ( COM(2006)0085 ),

– wara li kkunsidra l-komunikazzjoni tal-Kummissjoni bl-isem "Li tħaffef il-progress lejn il-kisba ta' l-Għanijiet tal-Millenju għall-Iżvilupp - Finanzjament għall-Iżvilupp u Effettività ta' l-Għajnuna" ( COM(2005)0133 ),

– wara li kkunsidra l-komunikazzjoni tal-Kummissjoni dwar il-Koerenza tal-Politika għall-Iżvilupp - It-tħaffif tal-progress biex jinkisbu l-Għanijiet ta' l-Iżvilupp tal-Millennju ( COM(2005)0134 ),

– wara li kkunsidra l-komunikazzjoni tal-Kummissjoni dwar l-aċċellerazzjoni tal-progressi għall-kisba ta' l-Obbjettivi tal-Millennju għall-Iżvilupp - Il-kontribuzzjoni ta' l-Unjoni Ewropea, ( COM(2005)0132 ),

– wara li kkunsidra l-konklużjonijiet tal-Kunsill Ewropew ta' l-Affarijiet Ġenerali u r-Relazzjonijiet Barranin ta' l-10 u l-11 ta' April 2006 dwar il-finanzjament ta' l-għajnuna għall-iżvilupp u l-effikaċità ta' l-għajnuna Ewropea,

– wara li kkunsidra d-Dikjarazzjoni ta' Ruma dwar l-armonizzazzjoni li ġiet adottata fil-25 ta' Frar 2003, u d-Dikjarazzjoni ta' Pariġi dwar l-effikaċità ta' l-għajnuna għall-iżvilupp adottata fir-2 ta' Marzu 2005 wara l-Forum ta' livell għoli dwar l-armonizzazzjoni u l-effikaċità ta' l-għajnuna (minn hawn 'l hemm imsejħa, "id-Dikjarazzjoni ta' Pariġi"),

– wara li kkunsidra r-riżoluzzjoni tiegħu tas-16 ta' Frar 2006 dwar mekkaniżmu ġdid ta' finanzjament għall-iżvilupp fil-kuntest ta' l-Objettivi tal-Millennju għall-Iżvilupp

Testi adottati ta' dik id-data, P6_TA(2006)0063 . ,

– wara li kkunsidra r-riżoluzzjoni A/RES/55/2 ta' l-Assemblea Ġenerali tan-Nazzjonijiet Uniti (NU) dwar id-Dikjarazzjoni dwar il-Millennju,

– wara li kkunsidra r-rapport tas-Sur Jeffrey Sachs, konsulent tas-Segretarju Ġenerali tan-NU bl-isem "Ninvestu fl-iżvilupp: pjan prattiku biex jintlaħqu l-Objettivi tal-Millenju għall-Iżvilupp",

– wara li kkunsidra l-kunsens ta' Monterrey dwar il-finanzjament għall-iżvilupp tat-22 ta' Marzu, 2002,

– wara li kkunsidra d-dikjarazzjoni konġunta tal-Kunsill u tar-rappreżentanti tal-gvernijiet ta' l-Istati Membri mlaqqgħin fil-Kunsill, fil-Parlament Ewropew u fil-Kummissjoni dwar il-politika għall-iżvilupp ta' l-Unjoni Ewropea bl-isem "Il-Kunsens Ewropew"

ĠU C 46, 25.5.1994, p.

1. (minn hawn 'il quddiem imsejjaħ "il-Kunsens Ewropew għall-Iżvilupp"),

– wara li kkunsidra l-komunikazzjoni tal-Kummissjoni dwar strateġija ġdida ta' l-Unjoni Ewropea għall-Afrika ( COM(2005)0489 ),

– wara li kkunsidra r-riżoluzzjoni tiegħu tas-17 ta' Novembru 2005 dwar strateġija għall-iżvilupp għall-Afrika

Testi adottati ta' dik id-data, P6_TA(2005)0445 . ,

– wara li kkunsidra d-dikjarazzjoni ta' New York dwar sorsi innovattivi għall-finanzjament ta' l-iżvilupp ta' l-14 ta' Settembru 2005, li permezz tagħha 79 Stat diġà wrew l-appoġġ tagħhom għat-tnedija ta' l-ewwel mekkaniżmu pilota f'għamla ta' kontribuzzjoni għas-solidarjetà fuq il-biljetti ta' l-ajru,

– wara li kkunsidra r-rapport Landau dwar is-sorsi innovattivi għall-finanzjament ta' l-iżvilupp, kummissjonat mill-Grupp ta' Erbgħa u ppublikat fl-2004, u r-rapport Atkinson bl-isem "New Sources of Development Finance: Funding the Millennium Development Goals, pubblikat fl-2004 min-NU,

– wara li kkunsidra l-pożizzjoni tiegħu tat-18 ta' Mejju 2006 dwar il-proposta għal regolament tal-Parlament Ewropew u tal-Kunsill dwar it-twaqqif ta' strument ta' finanzjament tal-koperazzjoni għall-iżvilupp u tal-koperazzjoni ekonomika

Testi adottati ta' dik id-data, P6_TA(2006)0217 . ,

– wara li kkunsidra r-riżoluzzjoni tiegħu tas-6 ta' April 2006 dwar l-effikaċità ta' l-għajnuna u l-korruzzjoni fil-pajjiżi li qegħdin jiżviluppaw

Testi adottati ta' dik id-data, P6_TA(2006)0141 . ,

– wara li kkunsidra r-riżoluzzjoni tiegħu tat-12 ta' April 2005 dwar l-irwol ta' l-Unjoni Ewropea fit-twettiq ta' l-Objettivi tal-Millennju għall-Iżvilupp

ĠU C 33 E, 9.2.2006, p.

– wara li kkunsidra r-riżoluzzjoni tiegħu ta' l-14 ta' Marzu 2006 dwar ir-reviżjoni strateġika tal-Fond Monetarju Internazzjonali (IMF)

Testi adottati ta' dik id-data, P6_TA(2006)0076 . ,

– wara li kkunsidra l-komunikazzjoni tas-7 ta' Ġunju 2006 mressqa mill-Grupp Afrikan fi ħdan il-Kumitat għall-Agrikultura tad-WTO, dwar il-modalitajiet għan-negozjati dwar il-beni agrikoli (06-0000) (TN/AG/GEN/18),

– wara li kkunsidra r-rapport ta' Marzu 2006, bl-isem "Evalwazzjoni ta' l-Appoġġ tal-Bank Dinji għall-Kummerċ, 1987-2004", pubblikat mill-Grupp Indipendenti ta' Evalwazzjoni (IEG) tal-Bank Dinji,

– wara li kkunsidra l-Artikolu 45 tar-Regoli ta' Proċedura tiegħu,

– wara li kkunsidra r-rapport tal-Kumitat għall-Iżvilupp u l-opinjoni tal-Kumitat għall-Kummerċ Internazzjonali (A-0270/2006),

A. billi l-Unjoni Ewropea tipprovdi aktar minn nofs l-għajnuna pubblika fid-dinja u għalhekk hija l-akbar kontributur ta' għajnuna fid-dinja, imma madankollu din il-pożizzjoni ma tirriżultax f'leadership effettiv li kapaċi jagħmel id-differenza fix-xena internazzjonali,

B. billi l-Kunsens Ewropew għall-Iżvilupp iqiegħed il-pedament għal viżjoni komuni dwar il-politika għall-iżvilupp ta' l-Unjoni Ewropea permezz ta' valuri, prinċipji, objettivi u strumenti komuni għall-Istati Membri, għall-Kunsill, għall-Parlament u għall-Kummissjoni,

C. billi l-għan fundamentali ta' din il-politika hu il-qerda tal-faqar fil-kuntest ta' żvilupp sostenibbli, u kif ukoll it-twettiq ta' l-Objettivi tal-Millenju għall-Iżvilupp (MDGs),

D. billi għall-ewwel darba wara l-adozzjoni tal-Kunsens Ewropew għall-Iżvilupp, il-Kummissjoni trid pjanifikazzjoni strateġika, mhux biss fl-għajnuna li tagħti jew timmanniġġja, imma wkoll fl-għajnuna bilaterali ma' l-Istati Membri, meta jkunu qed jitwettqu l-impenji li ttieħdu fid-dikjarazzjoni ta' Pariġi (approprijazzjonijiet, allinjament, armonizzazzjoni u mmaniġġjar ffokat fuq ir-riżultati u r-responsabilità reċiproka),

E. billi n-nuqqas ta' koerenza bejn il-politiki differenti ta' l-Unjoni tikkostitwixxi ostaklu għall-effikaċità ta' l-għajnuna u barra minn hekk tmur kontra l-Artikolu 178 tat-Trattat,

F. billi għadd ta' studji wrew li n-nuqqas ta' rbit ma' l-għajnuna jibqa' essenzjali biex titjieb l-effikaċità tagħha, speċjalment meta għandu x'jaqsam ma' għajnuna alimentari,

G. billi l-approprijazzjonijiet mill-pajjiżi msieħba fl-istrateġiji u fil-programmi ta' żvilupp huma wieħed mill-prinċipji essenzjali li hemm fil-Kunsens Ewropew għall-iżvilupp u fid-dikjarazzjoni ta' Pariġi,

H. billi, skond ir-rapport imsemmi qabel, li tfassal minn Jeffrey Sachs għan-Nazzjonijiet Uniti, se jkun hemm bżonn mill-inqas USD 50 biljun supplimentari biex l-MDGs jintlaħqu fl-2015,

I. billi l-Unjoni Ewropea impenjat ruħha li talloka EUR 2 biljuni fis-sena - biljun mill-Istati Membri u biljun mill-Kummissjoni - għall-appoġġ tall-kapaċitajiet kummerċjali tal-pajjiżi li qed jiżviluppaw,

J. billi l-Unjoni Ewropea kkonfermat fil-konklużjonijiet tal-Kunsill Ewropew ta' l-10 u l-11 ta' April 2006 l-impenji li ttieħdu fl-24 ta' Mejju 2005 dwar iż-żieda tal-volum ta' għajnuna, hekk li kollettivament se talloka talanqas 50% taż-żieda tal-fondi għall-għajnuna pubblika għall-iżvilupp fl-Afrika u se tibqa' l-uniku grupp ta' kontributuri li ħadu impenji sostanzjali li wieħed jista' jkejjilhom u li huma ppjanati minn qabel biex iżidu l-għajnuna sabiex jintlaħaq l-ammont ta' aktar minn EUR 84 biljun sa l-2015,

K. billi, jekk wieħed iqis ir-restrizzjonijiet stabbiliti mill-prospettivi finanzjarji tal-baġit Ewropew għall-2007-2013 (konklużjonijiet tal-Presidenza tal-Kunsill Ewropew ta' Brussell tal-15-16 ta' Diċembru 2005), il-parti l-kbira ta' l-isforz għaż-żieda ta' l-għajnuna (bejn 80% u 90%) trid tiġi mill-Istati Membri,

L. billi għalkemm skond iċ-ċifri ppubblikati mill-Organizzazzjoni ta' Koperazzjoni u ta' Żvilupp Ekonomiċi (OECD) għall-2005, l-Unjoni Ewropea tidher li tinsab fit-triq it-tajba biex tilħaq l-objettivi ffissati għall-2006, għad baqa' erba' Stati Membri li l-livell ta' l-għajnuna tagħhom jibqa' anqas mill-minimu ta' 0.33% tal-Prodott Gross Nazzjonali kif iffissat mill-kompromess ta' Barċellona,

M. billi, skond l-aħħar ċifri tal-Kumitat għall-Għajnuna u l-Iżvilupp (DAC) ta' l-OECD, l-Unjoni Ewropea kkalkolat it-tnaqqis ta' dejn (partikolarment għall-Iraq u n-Niġerja), li jirrapreżenta EUR 9 biljuni, bħala għajnuna għall-iżvilupp fl-2005, filwaqt li l-kunsens ta' Monterrey speċifikament jistabbilixxi li l-finanzjamenti mogħtija bħala tnaqqis ta' dejn ma għandhomx jiġu minn fondi ta' għajuna għall-iżvilupp li normalment ikun pjanat li jingħataw direttament lill-pajjiżi li qegħdin jiżviluppaw,

N. billi, lil hinn mill-fenomenu ta' nfih artifiċjali ta' l-ammonti ta' għajnuna pubblika għall-iżvilupp u minħabba l-ineffiċjenza fl-immaniġġjar, parti kbira ta' l-għajnuna ddedikata kollettivament mill-Istati Membri ta' l-Unjoni Ewropea tibqa' ma tasalx direttament għand il-popolazzjonijiet tal-pajjiżi tan-Nofsinhar li għalihom tkun destinata,

O. billi l-implimentazzjoni ta' l-impenji li ttieħdu mill-G8 fi Gleneagles (iż-żieda ta' l-għajnuna għall-iżvilupp għall-USD 50 biljun kull sena sa l-2010) għadha ħafna inqas minn dak li twiegħed, ladarba f'din l-aħħar sena l-għajnuna effettiva (qabel ma jitqiesu l-effetti tal-maħfra tad-dejn ta' l-iżjed pajjiżi foqra) żdiedet biss b'USD 5 biljuni,

P. billi, sabiex tilħaq l-impenji tagħha, il-komunità internazzjonali diġà ltaqgħet darbtejn minn Settembru 2005 biex jitkomplew id-diskussjonijiet dwar is-sorsi innovattivi ta' finanzjament ta' l-iżvilupp,

Q. billi l-implimentazzjoni ta' mekkaniżmi innovattivi ta' finanzjament se tippermetti li mhux biss jinstabu riżorsi ġodda imma anke li tittejjeb il-kwalità tal-flussi ta' finanzjament għall-iżvilupp b'mod partikulari għal dak li għandu x'jaqsam ma' l-istabilità u l-previdibilità tar-riżorsi, li huma essenzjali għall-appoġġ ta' strateġiji nazzjonali fit-tul,

R. billi t-titjib ta' l-effikaċità tal-politika Ewropea ta' koperazzjoni għall-iżvilupp tassumi li jiġu stabbiliti objettivi preċiżi x'jintlaħqu u indikaturi li jippermettu li jitkejjel il-progress miksub,

S, billi fid-Dikjarazzjoni ta' Pariġi, il-finanzjaturi impenjaw ruħhom biex jiddefinixxu objettivi lejn xiex jimmiraw għall-2010 b'rapport mat-12-il indikatur stabbiliti fiha u biex jimplimentaw sistema effikaċi ta' kontroll għal kull wieħed mill-firmatarji,

T. billi hemm bżonn urġenti li tiġi ffaċjata b'mod sostenibbli l-problema tad-dejn li hija xkiel ewlieni biex jintlaħqu l-MDGs,

U. billi hemm kunsens internazzjonali biex ikun hemm ċaqliq minn approċċ ibbażat fuq it-tnaqqis għal approċċ ibbażat fuq il-maħfra tad-dejn tal-pajjiżi foqra kif tixhed id-Dikjarazzjoni tal-Millenju u d-deċiżjoni li jinħafru d-djun li ttieħdet mill-G8 fl-2005,

Jenfasizza l-progress reali fejn għandha x'taqsam l-effikaċità li ġabu l-aħħar proposti tal-Kummissjoni li jinsabu fl-aħħar tliet komunikazzjonijiet tagħha u jieħu nota tal-konklużjonijiet tal-Kunsill tal-11 ta' April 2005 li jtennu sa ċertu punt il-proposti inklużi f'dawn it-tliet komunikazzjonijiet;

Jistieden lilll-Istati Membri u l-Kummissjoni biex jisfurzaw ruħhom biex jilħqu l-effikaċità fil-qasam ta' l-għajnuna fil-kuntest usa' tal-valuri mħaddna fid-Dikjarazzjoni Universali tad-Drittijiet tal-Bniedem u fil-konvenzjonijiet tan-NU, bħall-Patt Internazzjonali dwar id-Drittijiet Ekonomiċi, Soċjali u Kulturali;

Iqis li l-għażla ta' "donaturi prinċipali" f'oqsma settorjali speċifiċi fil-livell tal-pajjiż hija avvanz interessanti;

Jitlob lill-Istati Membri u lill-Kummissjoni Ewropea sabiex flimkien jagħmlu l-isforzi kollha tagħhom biex l-Unjoni Ewropea titkellem b'vuċi waħda, bl-iskop li tinstalla u tipperpetwa leadership li ma jkunx ibbażat biss fuq kemm huma kbar l-ammonti allokati għall-koperazzjoni u l-iżvilupp, imma wkoll fuq effikaċità msaħħa;

Iqis li biex wieħed jiġġieled effettivament kontra l-faqar jeħtieġ li parti ferm akbar ta' l-għajnuna pubblika għall-iżvilupp (APD) li tingħata minn min jamministra l-fondi internazzjonali, tiġi indirizzata lejn l-aktar pajjiżi u popolazzjonijiet fqar u jiddispjaċih jara n-nuqqas ta' objettivi preċiżi lejn xiex għandha timmira l-Unjoni biex tagħmel dan;

Iqis li l-ftehimiet dwar is-sajd konklużi mal-pajjiżi li qed jiżviluppaw għandhom ikunu mmirati biex tittejjeb il-kapaċità ta' dawn il-pajjiżi biex jimmaniġġjaw sew l-inħawi għas-sajd li jinsabu fl-ilmijiet territorjali tagħhom, b'mod speċjali biex jiġu kontrollati u sorvelljati l-attivitajiet ta' sajd u biex titwettaq riċerka xjentifika, u mhux biss biex sempliċiment jittieħed ħlas biex jinqabdu l-ħut;

Iqis li, biex l-għajnuna ta' l-Unjoni Ewropea tkun effettiva, hemm bżonn li jkun garantit biżżejjed spazju politiku għall-pajjiżi li qed jiżvilluppaw u li din l-effikaċità tiġi evalwata f'termini ta' progress konkret fit-triq biex jintlaħqu l-MDGs;

Jitlob lill-Kummissjoni, kif ukoll lill-Istati Membri kollettivament, biex jirrispettaw skruplożament l-objettivi u l-prinċipji li ġew stabbiliti fil-Kunsens Ewropew għall-Iżvilupp u b'mod partikolari l-objettiv essenzjali tal-ġlieda kontra l-faqar;

Jitlob lill-Unjoni Ewropea biex tiddefendi u tippromwovi din il-politika li tirrispetta d-drittijiet tal-bniedem u d-dritt ta' l-Istati benefiċjarji biex jiddefinixxu l-politiki tagħhom infushom fi ħdan kull qbil multilaterali fejn hija rrapreżentata, bħal fil-qafas tar-relazzjonijiet bilaterali tagħha;

Jistieden lill-Unjoni Ewropea biex tinkorpora fil-politika ta' żvilupp tagħha r-rakkomandazzjonijiet tar-rapport tan-NU dwar l-Evalwazzjoni ta' Ekosistemi tal-Millenju li jiddikjara li l-qerda ta' l-ekosistemi tad-dinja se jkun ta' xkiel biex jinkisbu l-MDGs u biex tieħu miżuri biex titranġa din id-degradazzjoni ġeneralizzata;

Jitlob lill-Istati Membri u lill-Kummissjoni biex jagħmlu kull sforz possibbli, flimkien u mad-donaturi tad-DAC l-oħra, sabiex jappoġġaw l-implimentazzjoni tad-Dikjarazzjoni ta' Pariġi dwar l-effikaċità ta' l-għajnuna;

Iħeġġeġ lill-Istati Membri u lill-Kummissjoni biex jimplimentaw bla dewmien ir-rakkomandazzjonijiet proposti mill-Kummissjoni u li issa qegħdin f'idejn il-Kunsill, u dan se jinvolvi sforz importanti biex jiġu modifikati, jekk hemm bżonn b'mod radikali, is-sistema tagħhom ta' għajnuna u/jew il-proċeduri tagħhom ta' implimentazzjoni ta' din l-għajnuna bl-għan li tittejjeb b'mod sinifikanti l-effikaċità tagħhom permezz ta' koordinazzjoni aħjar tal-programmi, tal-kumplimentarjetà ta' l-azzjonijiet u tal-koerenza tal-politiki;

Jenfasizza li l-effikaċità ta' l-għajnuna tgħaddi minn approċċ doppju: l-attenzjoni m'għandhiex tkun ikkonċentrata biss fuq il-kwistjonijiet ta' proċedura bħall-koordinazzjoni, il-kumplimentarjetà, l-armonizzazzjoni u l-konformità imma anke fuq il-kontenut u s-sustanza; jenfasizza li l-ġlieda kontra l-korruzzjoni, it-tisħiħ tal-kapaċitajiet assoċċjata ma' sforzi serji biex jitwaqqfu t-tluq ta' l-aħjar imħuħ u t-tnaqqis tar-riskji ta' diżastri huma essenzjali f'dan il-kuntest;

Jenfasizza li koordinazzjoni aktar effikaċja għandha tiġi akkumpanjata minn kumplimentarjetà ta' azzjonijiet, fis-sens li jkun hemm tqassim aħjar tax-xogħol bejn l-Istati Membri nfushom, kif ukoll bejn l-Istati Membri u l-Kummissjoni, bil-livell nazzjonali bħala punt ċentrali u l-pajjiżi msieħba bħala leaders, hekk li tiġi ffaċċjata l-problema ta' pajjiżi u setturi "iltiema" u f'dan ir-rigward jenfasizza r-relevanza ta' Atlas tad-donaturi;

Jenfasizza li l-koordinazzjoni tad-donaturi u t-tqassim tax-xogħol għandhom jitpoġġew taħt il-patroċinju tal-pajjiż imsieħeb, billi l-objettiv hu li jkun hemm allinjament mal-prijoritajiet u l-proċeduri tal-pajjiż imsieħeb;

Jirrikonoxxi li l-koordinazzjoni u t-tqassim tax-xogħol ma jistgħux isiru b'mod iżolat; l-Unjoni Ewropea għalhekk m'għandhiex tiffoka esklussivament fuq it-tqassim intern tax-xogħol imma għandha dejjem tpoġġi lilha nnifsiha f'perspettiva li tinkludi d-donaturi kollha;

Jitlob lill-Istati Membri kkonċernati biex ma jdewmux iż-żieda fil-baġit meħtieġa għal-impenji ripetuti li huma ħadu bl-iskop li jintlaħaq mingħajr kontabilità qarrieqa l-ammont minimu ta' PDA ta' 0.56% tal-GNP għall-2010 u 0.7% tal-GNP għall-2015 bil-għan tassew konkret li jinkisbu fondi supplimentari għal għajnuna għall-iżvilupp effettiva u msaħħa u jinsisti magħhom dwar l-irwol essenzjali li huma għandhom f'din il-kwistjoni;

Jitlob lill-Unjoni Ewropea biex tikkunsidra l-fatt li ż-żieda fl-ammonti tal-PDA ma tagħmilx sens sakemm ma tkunx akkumpanjata minn żieda sinifikanti, kemm fl-effikaċità tagħha kif ukoll fil-kwalità, hekk li dan it-titjib isir prijorità assoluta tal-politika għall-kooperazzjoni għall-iżvilupp ta' kull Stat Membru, kif ukoll ta' l-istituzzjonjiet Ewropej kkonċernati;

Jitlob lil kull Stat Membru biex kull sena, bl-użu ta' dokument bażiku ta' riferenza ppreparat mill-Kummissjoni, ifassal bl-akbar trasparenza lista preċiża li tiddistingwi b'mod ċar l-ammonti dedikati direttament għall-għajnuna għall-iżvilupp minn dawk għal inizjattivi oħrajn u li m'għandhomx x'jaqsmu direttament magħhom, bħat-tnaqqis tad-dejn; jinsisti fuq il-fatt li dawn l-ammonti għandhom ikunu espliċitament esklużi mill-kalkolu ta' l-ispejjeż totali ta' l-għajnuna għall-iżvilupp;

Jinnota l-fatt li d-dibattiti dwar inizjattivi li jistgħu jiġu kkunsidrati jew le bħala relevanti għall-għajnuna għall-iżvilupp se jkomplu fl-2007 fi ħdan id-DAC ta' l-OECD biex jiġu magħluqa waqt is-Summit ta' livell għoli li se jittella' fil-Gana fil-bidu ta' l-2008 u jenfasizza d-determinazzjoni kollha tiegħu li jipparteċipa attivament f'dawn id-dibattiti;

Jitlob lill-Kummisjoni biex tinfurmah bid-dettalji dwar l-attribuzzjoni tal-mandat li hija teżerċita fi ħdan id-DAC ta' l-OECD, dwar definizzjoni tal-pożizzjoni li hija tiddefendi hemmhekk, kif ukoll dwar ir-regoli ta' l-organizzazjoni u ta' kif jaħdem dan il-Kumitat;

Jinsisti mal-membri tad-DAC ta' l-OECD sabiex jiddefinixxu l-objettivi lejn xiex jimmiraw għall-2010 b'rapport mat-12-il indikatur stabbiliti f'Pariġi - speċifikament għall-objettivi ta' kundizzjonalità, ta' responsabilità reċiproka u ta' previdibilità - u biex idaħħlu fis-seħħ mekkaniżmu effikaċi ta' sorveljenza;

Jappoġġa l-inizjattiva ta' programmazzjoni komuni, li pproponiet il-Kummissjoni u li issa qiegħda f'idejn il-Kunsill, li se titmexxa għal grupp inizjali ta' ħdax-il pajjiż ta' l-ACP, kif ukoll għall-Vjetnam u n-Nikaragwa u jqis li l-programmazzjoni li qed tiġi ppreparata issa għall-pajjiżi ta' l-ACP tista' sservi bħala punt ta' tluq tajjeb; jenfasizza madankollu l-ħtieġa li jiġi żgurat li l-inizjattivi-pilota m'humiex inkompatibbli ma' l-azzjonijiet konġunti fis-seħħ fil-pajjiżi msieħba (bħall-istrateġija ta' għajnuna komuni) imma li pjuttost isaħħu l-proċessi eżistenti;

Jinnota u japprezza l-ħidma li wettqet il-Kummissjoni f'termini ta' l-iżvilupp ta' indikaturi tar-riżultati ta' l-attivitajiet tagħha, imma jinnota wkoll li l-biċċa l-kbira ta' l-indikaturi huma marbuta ma' evalwazzjonijiet interni, li l-appoġġ baġitarji u l-programmi settorjali m'humiex evalwati minn dawn l-indikaturi u li għad m'hemmx indikaturi ta' impatt u ta' sostenibilità li jistgħu jevalwaw il-proġetti ladarba jitlestew;

Jitlob lill-Kummissjoni u lill-Istati Membri biex jidentifikaw flimkien l-indikaturi ta'riżultati adatti għall-indikaturi ta' l-MDGs, b'mod partikulari fir-rigward ta' l-għajnuna baġitarja, sabiex il-parlamenti nazzjonali u s-soċjetajiet ċivili lokali, u kif ukoll il-Parlament Ewropew, jkunu jistgħu jittraċċaw ir-riżultati tal-kontribuzzjonijiet ta' l-Unjoni Ewropea;

Jenfasizza li l-programmazzjoni komuni trid tippromwovi sħubija bbażata fuq l-approprjazzjoni nazzjonali u r-responsabilità reċiproka;

Jenfasizza li kemm l-azzjonijiet ta' għajnuna u kemm l-azzjonijiet kummerċjali jistgħu u għandhom jilagħbu rwol notevoli fit-twettiq ta' l-MDGs;

Jistieden lill-Kummissjoni biex tistudja kif il-kummerċ ġust jista' jinbidel f'mudell ta' politika kummerċjali sostenibbli li jkun kapaċi jippromwovi kummerċ ekwilibrat bejn it-tramuntana u n-nofsinhar u jidentifika liem'huma x-xkiel għall-kummerċ li l-iktar li jirriflettu gravement fuq l-ifqar popolazzjonijiet;

Jirrikonoxxi l-importanza ta' l-istabilizzazzjoni tal-prezzijijiet tal-materja prima għall-pajjiżi li qed jiżviluppaw u jistieden lill-Kummissjoni biex tissuġerixxi miżuri f'dan ir-rigward;

Jitlob lill-Kummissjoni biex tiċċara f'liema miżura l-pajjiżi benefiċjarji u s-soċjetà ċivili se jkollhom kontroll sħiħ tal-politika tagħhom għall-iżvilupp u se jkollhom l-ispazju politiku meħtieġ biex iħejju l-analiżi, id-dijanjostika u l-politika strateġika komuni sabiex jitrawwem ir-rispons tal-pajjiżi benefiċjarji;

Iqis li l-politiki ta' żvilupp nazzjonali u reġjonali għandhom jiġu adottati demokratikament mill-pajjiżi benefiċjarji nfushom u li l-parlamenti demokratikament eletti għandhom jissorveljaw l-implimentazzjoni tal-programm b'aktar attenzjoni;

Jenfasizza l-importanza tat-trasparenza u tal-ġlieda kontra l-korruzzjoni mill-perspettiva ta' l-effikaċità ta' l-għajnuna; f'dan ir-rigward ifakkar ir-rakkomandazzjonijiet stabbiliti fir-riżoluzzjoni tiegħu tas-6 ta' April 2006 dwar l-effikaċità ta' l-għajnuna u l-korruzzjoni fil-pajjiżi li qed jiżviluppaw

Testi adottati ta' dik id-data, P6_TA(2006)0141 . u jtenni l-appoġġ tiegħu għall-kampanja "Ippublika dak li tħallas", li tirrikjedi li l-kumpaniji multinazzjonali jiżvelaw l-informazzjoni dwar il-ħlasijiet li saru lill-gvernijiet;

Itenni r-rakkomandazzjonijiet tiegħu dwar l-effikaċità ta' l-għajnuna u dwar il-korruzzjoni fil-pajjiżi li qed jiżviluppaw u jistieden lill-Kummissjoni u lill-Kunsill biex jirriżervaw perċentwali xierqa mill-għajnuna baġitarja għall-"klieb ta' l-għassa" tas-soċjetà ċivili, biex jimplimentaw sistema internazzjonali ta' 'blacklisting' biex jiġi evitat li l-banek isellfu l-flus lil reġimi korrotti, biex jipprojbixxu l-għoti ta' kuntratti ta' akkwist lil kumpaniji li ġew implikati f'atti korrotti f'pajjiż li qed jiżviluppa u biex iħeġġeġ lill-Istati Membri kollha biex jirratifikaw il-Konvenzjoni tan-Nazzjonijiet Uniti kontra l-korruzzjoni ta' l-2003;

Bl-istess mod, ifakkar l-importanza ta' gvernar tajjeb u ta' l-eżistenza ta' stat ta' dritt stabbli u kif ukoll ta' strutturi regolamentari, ġuridiċi u istituzzjonali trasparenti u prevedibbli peress li huma kundizzjonijiet meħtieġa biex tinħoloq klima favorevoli għall-iżvilupp ekonomiku;

Jitlob lill-Kummissjoni u lill-Istati Membri biex jiżviluppaw il-koperazzjoni deċentralizzata mmexxija direttament ma' l-entitajiet lokali tal-pajjiżi li qed jiżviluppaw;

Iqis li l-kofinanzjament jista' jkollu l-irwol ta' katalist għall-fondi Ewropej u jikkontribwixxi wkoll biex jgħin biex toħroġ politika ta' koperazzjoni għall-iżvilupp ġenwinament Ewropea;

Jieħu nota tal-proposta tal-Kummissjoni biex tiġi promossa l-implimentazzjoni ta' strument flessibbli u sostenibbli biex jintlaħqu l-MDGs u jitlob iktar dettalji dwar it-tħaddim u l-modijiet ta' mmaniġġjar ta' strument ta' dan it-tip;

Bil-kontra tal-Kummissjoni, jiddispjaċih li l-progress ta' ċertu Stati Membri fit-twettiq ta' l-impenji tagħhom biex progressivament iħollu l-irbit

Jew aħjar, biex ma jiġux imposti kundizzjonijiet dwar l-oriġini jew il-metodi ta' trasport ta' din l-għajnuna ta' l-għajnuna għall-iżvilupp ma hux sodisfaċenti, minkejja li dan l-istrument hu ferm mistenni mill-produtturi lokali u l-popolazzjonijiet tan-Nofsinhar li jkunu jistgħu utilment jibbenefikaw ħafna minnu, u jitlob lill-Istati Membri biex jibdew japplikaw minn issa stess dan il-ħall ta' rbit għall-għajnuna alimentari u biex dan jiġi indirizzat ukoll lejn il-pajjiżi l-anqas żviluppati, kif tirrakkomanda l-OECD;

Jinsab imħasseb mill-fatt li l-politika ta' għajnuna baġitarja ta' l-Unjoni Ewropea favur il-pajjiżi li qed jiżviluppaw hija dejjem iktar suġġetta għall-kundizzjonijiet ta' l-istituzzjonijiet finanzjarji internazzjonali, li tobbliga lil dawn il-pajjiżi biex jikkonformaw mal-kundizzjonijiet tal-Fond Monetarju Internazzjonali (IMF) biex jieħdu l-għajnuna għall-iżvilupp ta' l-Unjoni; iqis li din il-kundizjonalità ċentralizzata hija kontradittorja mal-politika tal-pajjiżi benefiċjarji f'dak li għandu x'jaqsam ma' l-approprjazzjoni;

Jitlob lill-Kummissjoni u lill-Istati Membri biex jiżguraw ruħhom li l-partijiet interessati fil-pajjiżi benefiċjarji, inklużi l-organizzazzjonijiet tas-soċjetà ċivili, ikunu informati biżżejjed biex jiġi faċilitat l-aċċess tagħhom għall-programmi disponibbli;

Jitlob lill-Kummissjoni u lill-Istati Membri biex iħeġġu l-inizjattivi ta' ko-żvilupp, terminu li hu meqjus li jfisser il-valurizzazzjoni tal-potenzjal rappreżentat mill-komunitajiet ta' migranti stabbiliti fil-pajjiżi żviluppati biex iservu l-iżilupp tal-pajjiż ta' oriġini tagħhom;

Jitlob lill-Kummissjoni u lill-Istati Membri biex jinvolvu fil-programmi ta' żvilupp lill-persuni kompetenti li ħarġu mid-dijaspora u li jixtiequ jagħtu għajnuna konkreta u jaħdmu fil-pajjiż ta' oriġini tagħhom biex ipoġġu l-abilitajiet tagħhom għas-servizz ta' l-iżvilupp;

Jenfasizza li biex tittejjeb l-għajnuna effettiva li hi riflessa minn progress konkret tas-sitwazzjoni reali, huwa assolutament indispensabbli li jkun hemm strumenti finanzjarji innovattivi u riżorsi supplimentari, u li ma tistax tissostitwixxi l-impenji li diġa ttieħdu f'termini ta' l-ODA;

Jilqa' bi pjaċir ir-rieda soda ta' l-Unjoni Ewropea biex iddaħħal fis-seħħ mekkaniżmi innovattivi ta' finanzjament għall-iżvilupp intenzjonati li jiggarantixxu għajnuna stabbli, effikaċi u prevedibbli;

Jenfasizza li l-Kummissjoni m'għandhiex titqies bħala s-sitta u għoxrin donatur ta' l-Unjoni Ewropea imma minflok għandu jkun definit il-vantaġġ komparattiv ta' l-għajnuna Komunitarja; ifakkar l-importanza tas-setturi definiti fil-kunsens Ewropew għall-iżvilupp, bħall-preżenza globali ta' l-Unjoni, il-volum tal-baġit ta' koperazzjoni għall-iżvilupp tagħha, it-tisħiħ tal-koeżjoni politika, il-promozzjoni ta' prassi tajba fil-qasam ta' l-iżvilupp, is-simplifikazzjoni tal-proċeduri ta' koordinazzjoni u l-armonizzazzjoni u l-promozzjoni tad-demokrazija u tad-drittijiet tal-bniedem, eċċ.; jitlob lill-Unjoni Ewropea biex tistqarr b'mod ċar il-pożizzjoni tagħha dwar din il-kwistjoni;

Jitlob lill-Parlamenti nazzjonali ta' l-Istati Membri biex jeżerċitaw kontroll akbar tal-fondi akkumulati u ta' l-implimentazzjoni tal-programmi ta' koperazzjoni bilaterali;

Jiddeplora l-fatt li l-inizjattiva HIPC (Pajjiżi Foqra Midjunin Ħafna) ma wasslitx għal soluzzjoni dewwiema għall-problema tad-dejn u li l-biċċa l-kbira tal-pajjiżi kkonċernati ma' rawx titjib fis-sitwazzjoni ta' dejn tagħhom, kif xehed ir-rapport tal-Grupp Indipendenti ta' Evalwazzjoni tal-Bank Dinji ta' Marzu 2006;

Jifraħ bl-inizjattiva li ħadet in-Norveġja li tikkumissjona studju fil-livell tal-Bank Dinji u tan-Nazzjonijiet Uniti dwar il-kwistjoni ċentrali ta' l-illeġittimità tad-dejn u jħeġġeġ lill-Unjoni Ewropea u lill-Istati Membri biex jippromwovu din l-inizjattiva fil-fora internazzjonali bil-għan li din il-kwistjoni tiġi rikonoxxuta internazzjonalment u li jitwettqu verifiki dwar in-natura ta' "dejn odjuż" ta' ċerti djun bilaterali ta' l-Istati Membri bil-għan li jinħafru;

Jiddispjaċih li l-Kunsill mhux dispost li jipprovdi riżorsi ġodda għall-azzjonijiet ta' għajnuna u l-azzjonijiet kummerċjali fil-pakkett finanzjarju għall-2007-2013; iqis li l-finanzjament tal-miżuri m'għandux isir b'detriment ta' attivitajiet oħra intenzjonati biex jintlaħqu l-MDGs; iqis li dan ikun inkoerenti u inaċċettabbli ladarba strumenti finanzjarji ġodda u riżorsi supplimentari huma indispensabbli;

Jenfasizza l-importanza ta' l-inizjattiva "Għajnuna għall-Kummerċ" li tippermetti li pajjiżi li qed jiżviluppaw jiġu mgħejjuna biex isaħħu l-kapaċitajiet kummerċjali tagħhom u biex jimplimentaw il-ftehimiet li kkonkludew fi ħdan id-WTO sabiex jiġbru qliegħ minnhom u jagħtu spinta lill-kummerċ tagħhom billi jiġi ffaċilitat id-dħul tagħhom fil-kummerċ internazzjonali; f'dak ir-rigward, itenni l-appoġġ tiegħu għal linja baġitarja ġdida "Aid for Trade", li ttejjeb kemm it-trasparenza u kemm il-kontroll demokratiku;

B'ferħ jilqa' l-proposta tal-Kummissjoni biex tissaħħaħ il-koordinazzjoni fil-qasam tal-koperazzjoni għall-iżvilupp dwar il-kummerċ; jenfasizza, f'dan il-kuntest, il-ħtieġa għal miżuri ta' koordinazzjoni mtejba min-naħa tad-donaturi u fuq kollox fuq il-post innifsu; jensizza l-bżonn għall-Unjoni Ewropea li tgħaqqad l-isforzi tagħha fil-qasam ta' l-għajnuna għall-iżvilupp ma' dawk ta' donaturi internazzjonali oħra;

Iqis li hemm bżonn li l-Unjoni Ewropea tappoġġa l-pajjiżi ACP fil-kuntest tar-reġim ta' għajnuna għaz-zokkor sabiex dawn ikunu jistgħu jadattaw ruħhom għal-limitazzjonijiet ġodda tar-riforma tar-reġim taz-zokkor Ewropew; min-naħa l-oħra, iqis li l-baġit allokat fil-kuntest ta' l-għajnuna għar-ristrutturazzjoni m'għandux ikun ta' detriment għall-azzjonijiet oħra mwettqa bħala parti mill-politika ta' żvilupp ta' l-Unjoni u b'mod partikulari għall-ispejjeż relatati ma' l-MDGs;

Ifakkar lill-Kummissjoni bl-impenn li ħadet rigward "Round for Free" għal pajjiżi li qed jiżviluppaw fi ħdan id-WTO; jitlob lill-Kunsill u lill-Kummissjoni biex jagħmlu l-almu tagħhom biex jiġi evitat li l-pajjiżi l-inqas żviluppati jiġu sagrifikati fl-interess tal-gruppi kummerċjali l-iktar b'saħħithom;

Jirrikonoxxi li l-Kummissjoni u l-pajjiżi ACP jixtiequ jtejbu l-effikaċità billi jsaħħu l-koperazzjoni reġjonali permezz ta' ftehimiet ta' sħubija ekonomika; f'dan il-kuntest, jitlob il-garanziji meħtieġa u kalendarju realistiku għal ftuħ progressiv u asimmetriku tal-kummerċ, sabiex ikun żgurat li l-ftehimiet ta' sħubija ekonomika jistimulaw b'mod effikaċi t-tkabbir ekonomiku fil-pajjiżi ACP;

Jitlob lill-pajjiżi żviluppati kollha u lill-pajjiżi kolha li qiegħdin f'fażi avvanzata ta' żvilupp biex isegwu l-mudell ta' l-inizjattiva "Kollox apparti l-Armi" ta' l-Unjoni Ewropea billi jiggarantixxu aċċess għas-suq kompletament bla taxxi u bla kwoti għall-pajjiżi l-inqas avvanzati;

Ifakkar fir-rapport tal-Kummissjoni li minnu joħroġ li l-pajjiżi l-inqas żviluppati huma dawk li l-inqas igawdu mir-reġim preferenzjali ta' l-Unjoni Ewropea; jitlob lill-Kummissjoni biex tieħu miżuri ġodda biex l-iktar pajjiżi foqra jitħallew igawdu mill-iktar benefiċċji possibbli mill-preferenzi ta' l-Unjoni;

Iqis li anke jekk l-ammont ta' l-għajnuna finanzjarja allokata mill-Unjoni Ewropea huwa importanti, huwa importanti wkoll li jitniedu riformi sustanzjali ta' l-istituzzjonijiet finanzjarji u kummerċjali globali biex jiġi inkorporat approċċ multidimensjonali bbażat fuq id-drittijiet;

Ifakkar fir-riżoluzzjoni tiegħu li ġa ssemmiet dwar ir-reviżjoni strateġika tal-Fond Monetarju Internazzjonali, li fiha stieden lill-Istati Membri biex jisfurzaw ruħhom biex jgħaqqdu grupp ta' pajjiżi ("constituency") uniku - li għandu jibda minn grupp ta' pajjiżi fiz-zona euro, bl-intenzjoni li tkun garantita, fuq perjodu itwal ta' żmien, rappreżentanza Ewropea koerenti li magħha jkunu assoċjati l-Presidenza tal-Kunsill Ecofin u l-Kummissjoni, suġġett għall-kontroll tal-Parlament Ewropew;

Jitlob reviżjoni ta' l-operat ta' l-Istituzzjonijiet Finanzjarji Internazzjonali (IFI), bl-ewwel pass ikun l-adattament tas-sistema għal votazzjoni għar-realtà attwali, billi jingħata aktar piż lill-pajjiżi li qed jiżviluppaw u billi tiġi riveduta l-kompożizzjoni - li bħalissa qiegħda żbilanċjata - tal-gruppi tal-pajjiżi;

Wara li qies diversi rapporti, inkluż ir-rapport Sachs li ġa ssemma, jitlob lilll-IFIs biex in-natura sostenibbli tad-djun tal-pajjiżi li qed jiżviluppaw titqies bħala l-livell ta' dejn li jippermetti pajjiż biex jilħaq l-MDGs mingħajr ma jżid r-rata ta' dejn tiegħu u jitlob lir-rappreżentanti ta' l-Istati Membri fl-IFIs biex jitolbu ridefinizzjoni ta' dan it-tip;

Ifakkar is-suġġeriment, li jinsab fir-riżoluzzjoni tiegħu li ġa ssemmiet dwar ir-reviżjoni strateġika ta' l-IMF, biex il-kundizzjonalità assoċjata ma' l-għajnuna u mas-self ta' l-IFIs tiġi definita fil-kuntest ta' kollaborazzjoni mill-qrib ma' l-istituzzjonijiet tan-NU, u jirrikonoxxi li din il-kundizzjonalità, f'ħafna każi, kellha impatt negattiv fuq l-indikaturi soċjo-ekonomiċi tal-pajjiżi li qed jiżviluppaw;

Jipproponi l-ħolqien ta' grupp ta' ħidma għall-effikaċità ta' l-għajnuna Ewropea u għas-sorveljanza tal-Kunsens Ewropew għall-Iżvilupp, li jikkonsisti mill-membri tal-Kumitat għall-Iżvilupp, jistieden lill-Kummissjoni Ewropea, lill-Istati Membri, lill-NGOs għall-iżvilupp, lir-rappreżentanti tas-soċjetà ċivili u lit-trade unions biex jipparteċipaw fih u jissuġerixxi għalhekk biex jintgħażel numru ta' pajjiżi bħala "studji ta' każ" sabiex tingħata xbieha aħjar lill-Parlament u lill-Kumitat għall-Iżvilupp tiegħu ta' l-isforzi u r-riżultati f'livell nazzjonali;

Jenfasizza li hemm bżonn assolut li l-Unjoni twettaq b'mod aktar sistematiku politiki li jippreżentaw koerenza globali u jifraħ bil-fatt li din il-kwistjoni ta' koerenza bejn il-politiki differenti ta' l-Unjoni Ewropea ddaħħlet fl-aġenda tal-Presidenza Finlandiża, presidenza li hemm ħafna mistenni minnha;

Jenfasizza l-importanza tal-koerenza bejn is-setturi ta' azzjoni differenti ta' l-Unjoni Ewropea kif ukoll il-koordinazzjoni meħtieġa u l-kumplimentarjetà ta' azzjonijiet bejn l-Unjoni Ewropea u l-Istati Membri tagħha min-naħa ta' l-effikaċità ta' l-għajnuna b'mod partikulari fil-livell lokali; hu ta' l-opinjoni li n-nuqqas ta' koerenza jmur kontra l-Artikolu 178 tat-Trattat KE;

Iqis li l-politika ta' effikaċità ta' l-għajnuna ta' l-Unjoni Ewropea għandha tassigura koeżjoni bejn l-iskambji kummerċjali, il-koperazzjoni għall-iżvilupp u l-politiki komuni għall-agrikoltura u s-sajd biex jiġu evitati effetti negattivi, diretti jew indiretti, fuq l-ekonomiji tal-pajjiżi li qed jiżviluppaw;

Jagħti istruzzjonijiet lill-President tiegħu sabiex jgħaddi r-riżoluzzjoni preżenti lill-Kunsill u lill-Kummissjoni.

Ftit inqas minn minuta ilu għadhom kemm mietu ħdax-il tifel minħabba l-ġuħ u l-faqar.

Sa għada filgħodu jkunu 16,000 li jkunu ħallewna.

Merħba fid-dinja ta' veru…

Huwa meta faċċjat minn dan il-fatt u fl-okkażjoni ta' l-akbar laqgħa ta' kapijiet ta' Stat u ta' Gvernijiet li d-dinja qatt rat, li l-21 seklu beda b'dikjarazzjoni ta' solidarjetà li qatt ma kien hawn bħalha fl-istorja ta' l-umanità - l-hekk imsejħa Dikjarażżjoni tal-Millenju għall-Iżvilupp.

Bl-adozzjoni ta' din id-dikjarazzjoni, flimkien ma' tmien oġġettivi prijoritarji, il-mexxejja kollha tad-dinja ntrabtu li jagħmlu minn kollox biex inaqqsu bin-nofs il-faqar u l-faqar estrem minn issa sa l-2015, u partikolarment biex itejbu s-saħħa ta' biljuni ta' nies, biex itemmu l-propagazzjoni ta' mardiet kbar bħall-malarja jew l-HIV/Aids u biex inaqqsu d-degradazzjoni ta' l-ambjent.

Dan kien pass kbira għall-UE, il-kontributur prinċipali ta' fondi fil-livell dinji.

Kien ukoll pass kbir għall-Afrika li s-sitwazzjoni soċjali, ekonomika u dik sempliċement umana tagħha hija meqjusa unanimament bħala waħda katastrofika, speċjalment fl-Afrika 'l isfel mis-Saħara.

Fl-2005, fl-okkażjoni ta' l-ewwel evalwazzjoni ta' l-Objettivi tal-Millennju, u minħabba r-riżultati mhux sodisfaċenti miksuba f'ħames snin, flimkien ma' prospetti allarmanti għall-pajjiżi tan-Nofsinhar, l-Unjoni Ewropea fil-laqgħat tal-G8 u tas-Samit dinji għamlet impenji kbar, fosthom li jkollha rwol ta' mutur tal-promozzjoni ta' żvilupp uman u soċjali sostenibbli.

Huwa f'dan il-kuntest li ddeċidiet li tagħmel ġest kbir u tadotta l-Kunsens Ewropew għall-Iżvilupp, u barra minn hekk, tiżviluppa strateġija ġdida għall-Afrika li tagħti tama ġdida lil miljuni ta' nies.

Għalhekk, jekk l-2005 kienet is-sena ta' ġesti kbar, l-2006 għandha tkun is-sena li matulha dawn jiġu implimentati.

Fost l-objettivi ġodda li l-Unjoni adottat fil-qasam tal-koperazzjoni fl-iżvilupp, il-kwistjoni li tolqot dan ir-rapport hija t-titjib ta' l-għajnuna effettiva Ewropea li tingħata lill-pajjiżi tan-Nofsinhar.

Dan huwa titjib indispensabbli u li minnu kull wieħed minna jistenna li jkun jista' jsir progress kbir biex jitwettqu l-Objettivi tal-Millennju.

It-tliet komunikazzjonijiet tal-Kummissjoni Ewropea li jikkostitwixxu l-pakkett dwar l-effikaċja ta' l-għajnuna, huma l-ewwel pass konkret tal-proċess adottat għal din il-ħidma ġdida.

Barra minn hekk, din hija l-ewwel darba li l-Kummissjoni qed tippjana pjanifikazzjoni strateġika, mhux biss ta' l-għajnuna li tagħti u/jew timmaniġġja l-Kummissjoni, imma wkoll ta' l-għajnuna bilaterali mogħtija mill-Istati Membri li jkomplu jkollhom rwol essenzjali fil-qasam tal-koperazzjoni

Minkejja li dawn it-tliet komunikazzjonijiet għandhom infatti l-mertu li jagħtu prijorità lill-kwistjoni tat-titjib fl-effikaċità, wieħed irid jinnota xorta waħda li dawn ma jgħidu xejn dwar kif wieħed se jevalwa l-progress mistenni minnhom f'dik li hi effikaċità, u lanqas kif l-UE se tipprovdi lilha nnifisha bir-riżorsi għal dawn l-ambizzjonijiet kbar tagħha, u għalhekk wieħed jinnota fl-istess waqt li minkejja l-impenji li ttieħdu f'din il-kwistjoni, l-Istati Membri ta' l-Unjoni Ewropea taw rendikont ta' l-għajnuna għall-iżvilupp fl-2005 b'serje twila ta' inizjattivi li dwarhom wieħed jista' jistaqsi leġittimament - lilhinn mill-prinċipji kbar li hemm fil-Kunsens Ewropew għall-Iżvilupp - jekk dawn jirriflettux tabilħaqq dak li aħna rridu raġonevolment nikkunsidraw bħala koperazzjoni għall-iżvilupp fis-sens li kull wieħed minna jifhimha normalment, jiġifieri bħala solidarjetà prattika li tittraduċi ruħha fi progress konkret li minnu japprofittaw l-anqas popolazzjonijiet mogħnija fid-dinja.

Lilhinn mill-fenomenu ta' nfiħ artifiċjali ta' l-ammonti tal-PDA li tabilħaqq huma dedikati għal politiki konkreti għall-iżvilupp, wieħed ikollu jinnota li parti kbira ta' l-għajnuna dedikata mill-Istati Membri ta' l-UE ma tasalx direttament għand il-popolazzjonijiet tal-pajjiżi tan-Nofsinhar għal min hi indirizzata, kemm għaliex l-għajnuna fil-fatt mogħtija tirriżulta anqas milli kienet imwiegħda, kemm minħabba l-ineffiċjenza tal-programazzjoni jew minħabba li l-mod kif tingħata ma jkunx adegwat, kif ukoll minħabba l-ispejjeż eċċessivi ta' l-immaniġġjar jew l-iżvijjar ta' l-għajnuna minħabba korruzzjoni.

Dan ukoll iqajjem il-kwistjoni konkreta dwar il-mod kif aħna nikkoperaw u niffaċċjaw bl-akbar serjetà mistoqsijiet oħra essenzjali bħalma huma l-ispejjeż tat-transazzjoni imposti fuq il-pajjiżi benefiċarji ta' l-għajnuna ta' l-Unjoni, l-armonizzazzjoni tal-proċeduri u tas-sistemi ta' għajnuna, kumplimentarjetà ta' l-attivitajiet differenti li jsiru, il-koerenza bejn il-politiki differenti ta' l-Unjoni Ewropea, it-tneħħija ta' obbligi marbuta ma' l-għajnuna għall-iżvilupp, biex hekk jibbenefikaw il-produtturi lokali u l-popolazzjoni tan-Nofsinhar, kif ukoll il-programazzjoni komuni u ta' l-iskadenzi b'mod partikulari.

Fuq dan l-aħħar punt wieħed jinnota li n-negozjati APE li ġejjin fi ħdan il-qafas ta' l-Għaxar FED ikun l-ewwel test biex wieħed jiġġudika l-implimentazzjoni ta' programazzjoni komuni.

It-tweġiba għal dawn il-mistoqsijiet tkun tweġiba wkoll għal jekk, fil-qasam ta' l-iżvilupp, l-UE għandhiex fil-futur titqies bħala s-26 Stat Membru jew inkella bħala organu ta' koordinazzjoni.

Kif kulħadd jaf, il-prospettiva finanzjarja adottata mill-Kunsill Ewropew tad-19 ta' Diċembru 2005 ma tiggarantixix il-fondi xierqa biex jintlaħqu dak li hu mistenni mill-ftehimiet ġodda mal-pajjiżi msieħba u l-Kunsill mhux dispost li jantiċipa li jkun hemm riżorsi ġodda għall-għajnuna għall-iżvilupp fil-pakkett finanzjarju għall-2007-2013.

Issa huma meħtieġa riżorsi kbar u l-finanzjament ta' miżuri ġodda li ttieħdu għall-koperazzjoni fl-iżvilupp m'għandhomx isiru b'detriment għal attivitajiet oħra neċessarji biex jintlaħqu l-Objettivi tal-Millennju.

Rigward l-effikaċità, hawn ta' min wieħed jistaqsi wkoll dwar id-differenza kbira li hemm bejn l-impenji ta' l-Unjoni Ewropea u r-riżorsi li hi tipprovdi biex dawn jitwettqu.

F'dan ir-rigward wieħed qatt ma jista' jinsisti biżżejjed fuq il-ħtieġa li jiġi rrispettat l-impenn li aħna ħadna li nilħqu l-objettiv minimu kollettiv ta' 0.7 % tal-GNP ta' l-Istati Membri flimkien ma' ta' l-Unjoni Ewropea, bl-iskop konkret li jinkisbu fondi supplimentari għal għajnuna għall-iżvilupp effettiva u msaħħa.

Barra minn hekk, meta wieħed jaf li 90% ta' l-isforz addizzjonali jrid jiġi mill-Istati Membri, jidher li minn issa 'l quddiem huwa urġenti li mhux biss jiġu żviluppati strumenti ta' finanzjament innovattivi, imma wkoll li dawn jiġu implimentati b'mod konkret, kif ukoll li jiġu rrispettati l-impenji li ttieħdu f'Mejju 2005.

F'sitwazzjoni bħal din, l-effikaċità u l-koordinazzjoni ta' l-għajnuna tidher li hija aktar importanti minn qatt qabel jekk wieħed jixtieq li l-UE tapprofitta mill-qagħda tagħha bħala l-kontributur prinċipali ta' fondi sabiex tkun tista' tagħmel kontribut sinifikanti li jittrasforma d-dinja f'dak li huwa r-rispett tal-valuri li hija tiddefendi u ta' l-objettivi li hija ssegwi fl-iżvilupp sostenibbli u progress globali li minnu jgawdi kulħadd.

It-titjib fl-effikaċità ta' l-għajnuna tagħna jrid inevitabbilment jiddependi minn metodi li jwieġbu aħjar għall-ħtiġijiet li għandhom il-pajjiżi li qegħdin jiżviluppaw permezz ta' allinjament ta' l-għajnuna tagħna ma' l-istrateġiji nazzjonali, l-istituzzjonijiet u l-proċeduri tal-pajjiżi li jibbenefikaw, kif ukoll permezz ta' l-applikazzjoni ta' forom ġodda ta' għajnuna, bħal pereżempju, b'mod partikulari, l-għajnuna teknika u appoġġ fiskali ġenerali u settorjali.

Naturalment, biex tiġi żgurata l-aqwa allokazzjoni ta' għajnuna mogħtija, il-pajjiżi benefiċarji jeħtieġ juru li għandhom mekkaniżmi ta' min jorbot fuqhom u strutturi demokratiċi, f'kelma waħda, li kapaċi jagħtu xhieda ta' tmexxija tajba li kapaċi tamministra dawn l-għajnuniet finanzjarji.

Imma din l-eżiġenza fiha nfisha teħtieġ li jkollha appoġġ (fil-kwistjoni tal-ġlieda kontra l-korruzjoni pereżempju) u dan jgħodd għal kull min hu involut (responsabilità reċiproka), jiġifieri għall-pajjiżi kontributuri nfushom ukoll.

Fejn l-Unjoni Ewropea tqis li s-sistemi u l-proċeduri huma dgħajfa wisq, hi bla dubju tista' tieħu l-miżuri neċessarji biex tikkonsolidahom, minflok tfixkilhom billi toħloq strutturi paralleli.

U ġeneralment il-pajjiżi msieħba jaċċettaw faċilment il-fatt li t-tisħiħ tal-kapaċitajiet tagħhom bl-għajnuna tal-kontributuri huwa element essenzjali ta' l-iżvilupp tagħhom.

Madankollu, dawk involuti fil-prattika diretta, jinnutaw ċerta retiċenza għall-involviment ta' xi pajjiżi benefiċarji li jistgħu jsibuha aktar u aktar diffiċli biex jassorbu l-istrateġiji u l-programmi li jkunu destinati għalihom.

Din is-sitwazzjoni hija wkoll fiha nnfisha xhieda tal-ħafna sforzi li għad iridu jsiru biex titjieb l-effikaċità ta' l-għajnuna tagħna.

Dan ir-rapport ma jkunx sħiħ jekk ma nikkunsidrawx ukoll il-kwistjoni tat-titjib ta' l-effikaċità ta' l-għajnuna tagħna u l-irwol essenzjali li għandhom f'dan l-istituzzjonijiet finanzjarji u l-organizzazzjonijiet internazzjonali (il-Bank Dinji, il-Fond Monetarju Internazzjonali, il-banek reġjonali…).

L-Unjoni Ewropea hija mitluba tieħu pożizzjoni ċara dwar il-kwistjoni biex ikun magħruf jekk fil-qasam ta' l-iżvilupp il-Kummissjoni għandhiex titqies bħala s-26 Stat Membru jew inkella bħala organu ta' koordinazzjoni.

Is-sena 2005 kellha tkun is-sena tal-wegħdiet kbar għat-titjib sinifikattiv għall-ġejjieni ta' biljuni ta' nies li jgħixu fl-aktar pajjiżi fqar tad-dinja.

Jekk irridu nkunu kburin li aħna Ewropej, għad irridu nagħmlu mod sabiex l-2006 ssir is-sena meta dawn il-wegħdiet li għamilna jitwettqu.

OPINJONI TAL- KUMITAT GĦALL-KUMMERĊ INTERNAZZJONALI

għall-Kumitat għall-Iżvilupp

dwar "Kooperazzjoni aktar u aħjar: il-pakkett għall-2006 dwar l-effikaċja ta' l-għajnuna ta' l-UE"

Rapporteur għal opinjoni:

SUĠĠERIMENTI

Il-Kumitat għall-Kummerċ Internazzjonali jistieden lill-Kumitat għall-Iżvilupp, bħala l-kumitat responsabbli, sabiex jinkorpora l-emendi li ġejjin fil-mozzjoni għal riżoluzzjoni tiegħu:

Jenfasizza li kemm l-azzjonijiet ta' għajnuna u l-azzjonijiet kummerċjali jistgħu u għandhom jilagħbu rwol notevoli fit-twettiq ta' l-MDGs;

Jenfasizza l-importanza li tissaħħaħ in-naħa tal-provvista tal-kummerċ; għalhekk jistqarr li l-bini tal-kapaċità kummerċjali fil-pajjiżi li qed jiżviluppaw jrid jipprovdi għal żieda fl-effetti ta' l-għajnuna fir-rigward tat-tnaqqis tal-faqar bl-intenzjoni li jintlaħqu l-MDGs;

Jenfasizza l-importanza ta' l-inizjattiva "Għajnuna għall-Kummerċ" li tippermetti li pajjiżi li qed jiżviluppaw jiġu mgħejjuna biex isaħħu l-kapaċitajiet kummerċjali tagħhom u biex jimplimentaw il-ftehimiet tad-WTO sabiex jiġbru qliegħ minnhom u jagħtu spinta lill-kummerċ tagħhom billi jiġi ffaċilitat id-dħul tagħhom fil-kummerċ internazzjonali; f'dak ir-rigward, itenni l-appoġġ tiegħu għal linja baġitarja ġdida "Aid for Trade", li ttejjeb kemm it-trasparenza u kemm il-kontroll demokratiku;

Jilqa' bi pjaċir ir-rieda soda ta' l-Unjoni Ewropea biex iddaħħal fis-seħħ mekkaniżmi innovattivi ta' finanzjament għall-iżvilupp intenzjonati li jiggarantixxu għajnuna stabbli, effikaċi u prevedibbli;

Jirrikonoxxi l-importanza ta' l-istabilizzazzjoni tal-prezzijijiet tal-materja prima għall-pajjiżi li qed jiżviluppaw u jistieden lill-Kummissjoni biex tissuġerixxi miżuri f'dan ir-rigward;

Jenfasizza l-importanza tal-koerenza bejn is-setturi ta' azzjoni differenti ta' l-UE kif ukoll il-koordinazzjoni meħtieġa u l-kumplimentarjetà ta' azzjonijiet bejn l-UE u l-Istati Membri tagħha min-naħa ta' l-effikaċità ta' l-għajnuna b'mod partikulari fil-livell lokali; hu ta' l-opinjoni li n-nuqqas ta' koerenza jmur kontra l-Artikolu 178 tat-Trattat KE;

Jenfasizza b'mod partikulari li l-ftuħ fil-kummerċ għandu jiġi kkumplimentat b'miżuri ta' appoġġ f'dan li għandu x'jaqsam mal-leġiżlazzjoni ambjentali sabiex jiġi evitat tniġġis fuq skala kbira u kif ukoll id-degradazzjoni ta' ekosistemi vitali li minnhom jiddependi l-għajxien tal-foqra;

Iqis li hemm bżonn li l-UE tappoġġa l-pajjiżi ACP fil-kuntest tar-reġim ta' għajnuna għaz-zokkor sabiex dawn ikunu jistgħu jadattaw ruħhom għal-limitazzjonijiet ġodda tar-riforma tar-reġim taz-zokkor Ewropew; min-naħa l-oħra, iqis li l-baġit allokat fil-kuntest ta' l-għajnuna għar-ristrutturazzjoni m'għandux ikun ta' detriment għall-azzjonijiet oħra mwettqa bħala parti mill-politika ta' żvilupp ta' l-Unjoni u b'mod partikulari għall-ispejjeż relatati ma' l-MDGs;

Jenfasizza l-importanza tat-trasparenza u tal-ġlieda kontra l-korruzzjoni mill-perspettiva ta' l-effikaċità ta' l-għajnuna; fil-fatt, il-korruzzjoni tirrapreżenta ostaklu importanti għall-mobilizzazzjoni u l-allokazzjoni effikaċi tar-riżorsi destinati biex jippermettu żvilupp ekonomiku sostenibbli; f'dan ir-rigward, ifakkar fir-rakkomandazzjonijiet stipulati fir-riżoluzzjoni tiegħu tas-6 ta' April 2006 dwar l-effikaċità ta' l-għajnuna u l-korruzzjoni fil-pajjiżi li qegħdin jiżviluppaw

Bl-istess mod, ifakkar l-importanza ta' gvernar tajjeb u ta' l-eżistenza ta' stat ta' dritt stabbli u kif ukoll ta' strutturi regolamentari, ġuridiċi u istituzzjonali trasparenti u prevedibbli peress li huma kundizzjonijiet meħtieġa biex tinħoloq klima favorevoli għall-iżvilupp ekonomiku;

Ifakkar lill-Kummissjoni bl-impenn li ħadet rigward "Round for Free" għal pajjiżi li qed jiżviluppaw fi ħdan id-WTO; jitlob lill-Kunsill u lill-Kummissjoni biex jagħmlu l-almu tagħhom biex jiġi evitat li l-pajjiżi l-inqas żviluppati jiġu sagrifikati fl-interess tal-gruppi kummerċjali l-iktar b'saħħithom;

Jenfasizza li fil-qafas tan-negozjati kummerċjali internazzjonali, id-WTO, permezz ta' l-objettivi ambizzjużi li stabbiliet għaliha nnifisha - bħat-tneħħija gradwali tas-sussidji agrikoli sa l-2013 - qed tagħmilha possibbli li jkun hemm żvilupp u globalizzazzjoni kontrollati skond ir-Round ta' Doha;

Jitlob lill-pajjiżi żviluppati kollha u lill-pajjiżi kolha li qiegħdin f'fażi avvanzata ta' żvilupp biex isegwu l-mudell ta' l-inizjattiva "Kollox apparti l-Armi" ta' l-Unjoni Ewropea billi jiggarantixxu aċċess għas-suq kompletament bla taxxi u bla kwoti għall-pajjiżi l-inqas avvanzati;

Ifakkar fir-rapport tal-Kummissjoni li minnu joħroġ li l-pajjiżi l-inqas żviluppati huma dawk li l-inqas igawdu mir-reġim preferenzjali ta' l-Unjoni Ewropea; jitlob lill-Kummissjoni biex tieħu miżuri ġodda biex l-iktar pajjiżi foqra jitħallew igawdu mill-ikbar benefiċċji possibbli mill-preferenzi ta' l-Unjoni;

PROĊEDURA

Kooperazzjoni aktar u aħjar: il-pakkett għall-2006 dwar l-effikaċja ta' l-għajnuna ta' l-UE

Numru tal-proċedura

Kumitat responsabbli

Opinjoni mogħtija minn Data tat-tħabbir fis-seduta plenarja

Koperazzjoni aktar mill-qrib – data tat-tħabbir fis-seduta plenarja

Rapporteur għal opinjoni Data tal-ħatra

Rapporteur għal opinjoni preċedenti

Eżami fil-kumitat

Data ta' l-adozzjoni

Riżultat tal-votazzjoni finali

Membri preżenti għall-votazzjoni finali

Sostitut(i) preżenti għall-votazzjoni finali

Sostitut(i) (skond l-Artikolu 178(2)) preżenti għall-votazzjoni finali

Kummenti (informazzjoni disponibbli b'lingwa waħda biss)

PROĊEDURA

Numru tal-proċedura

Kumitat responsabbli Data tat-tħabbir fis-seduta plenarja

Kumitat(i) mitlub(a) jagħti/u opinjoni Data tat-tħabbir fis-seduta plenarja

Opinjoni(jiet) mhux mogħtija Data tad-deċiżjoni

Koperazzjoni iktar mill-qrib Data tat-tħabbir fis-seduta plenarja

Rapporteur(s) Data tal-ħatra

Rapporteur(s) preċedenti

Eżami fil-kumitat

Data ta' l-adozzjoni

Riżultat tal-votazzjoni finali

Membri preżenti għall-votazzjoni finali


skond ir-Regola 108 tar-Regoli ta' Proċedura

f'isem il- Kumitat għall-Ambjent, is-Saħħa Pubblika u s-Sikurezza ta' l-Ikel

lill- Kummissjoni

Suġġett: Is-sitwazzjoni dwar is-Sejbien Bikri u t-Trattament tal-Kanċer tas-Sider fl-Unjoni Ewropea mkabbra

Peress li l-kanċer tas-sider huwa l-kawża ewlenija tal-mewt fin-nisa fl-età ta' bejn il-35 u d-59 sena fl-UE, ir-rati tal-mewt b'kawża tal-kanċer tas-sider ivarjaw bejn l-Istati Membri b'iktar minn 50%, ir-rati tal-mastektomija għall-kanċer tas-sider fi stadju bikri jvarjaw bejn l-Istati Membri sa 60%, 10 biss mill-25 Stat Membru ta' l-UE implimentaw programmi ta' ttestjar tal-mammografija organizzati u fuq bażi nazzjonali, u jerġa' inqas Stati Membri implimentaw kompletament il-linji gwida ta' l-EU dwar l-ittestjar għall-kanċer tas-sider, il-Kummissjoni hi mitluba tipprovdi lill-Parlament Ewropew l-informazzjoni li ġejja:

Il-Kummissjoni lesta li tieħu l-passi kollha meħtieġa biex tottjeni dejta kurrenti u preċiża dwar l-inċidenza, is-sejbien bikri u t-trattament tal-kanċer tas-sider fin-nisa u l-irġiel fl-Istati Membri kollha ta' l-Unjoni Ewropea mkabbra?

Meta se tkun disponibbli din l-informazzjoni?

Il-Kummissjoni kif se tikkunsidra fis-Seba' Programm ta' Qafas l-għarfien dejjem jikber li, minbarra l-fatturi ġenetiċi, il-fatturi ambjentali u l-istil tal-ħajja jippromwovu wkoll l-iżvilupp tal-kanċer tas-sider?

Kif se tiġi kkunsidrata fis-Seba' Programm ta' Qafas il-ħtieġa tar-riċerka biex jitjiebu l-livelli u l-protokolli għall-assigurazzjoni tal-kwalità ta' l-ittestjar tal-kanċer tas-sider, b'mod partikulari l-aspetti tekniċi-fiżiċi u l-alternattivi għall-mammografija konvenzjonali, pereżempju, il-mammografija diġitali?

Il-Kummissjoni kif fi ħsiebha tuża l-eżerċizzji tat-tqabbil u l-prinċipji ta' l-aħjar prattika biex tinfluwenza lill-Istati Membri li għamlu ftit jew m'għamlu l-ebda progress fl-implimentazzjoni tar-Rakkomandazzjoni dwar l-Ittestjar tal-Kanċer tat-2 ta' Diċembru 2003 u biex isegwu l-linji gwida ta' l-UE dwar unitajiet speċjalizzati tas-sider?

X'passi ħadet il-Kummissjoni fl-iżvilupp tas-Seba' Programm ta' Qafas biex tipprovdi finanzjament għar-riċerka għall-iżvilupp ta' test ibbażat fuq is-serum għall-kanċer bikri tas-sider (test 'biomarker')?

Il-Kummissjoni konvinta li fid-dinja tal-komunikazzjoni moderna tal-lum huwa iktar prattiku għat-tobba u l-gruppi tal-pazjenti fl-Istati Membri kollha ta' l-UE li jordnaw verżjonijiet stampati tal-linji gwida ta' l-UE milli jkollhom id-dokument disponibbli biex jaqrawh u jniżżluh mill-internet?


f'isem il- Kumitat għall-Affarijiet Barranin

lill- Kummissjoni

Suġġett: L-Unjoni Ewropea u l-Konferenza ta' Reviżjoni 2006 dwar il-Konvenzjoni ta' Ċerti Armi Konvenzjonali

It-Tielet Konferenza ta' Reviżjoni tal-Konvenzjoni ta' Ċerti Armi Konvenzjonali (CCW) se ssir f'Ġinevra waqt il-perjodu mis-7 sas-17 ta' Novembru 2006.

Il-Kummissjoni x'qiegħda tagħmel biex tappoġġa azzjonijiet kontra Fdal Splussiv tal-Gwerra?

Il-Kummissjoni se tipprevedi li tespandi l-Istrateġija ta' Azzjoni Kontra l-Mini biex tinkludi Fdal Splussiv tal-Gwerra?

Yekk iva, appoġġ finanzjarju bħal dan se jkun b'żieda għall-iffinanzjar kurrenti ta' Azzjoni Kontra l-Mini jew se jitnaqqas mill-fondi eżistenti?

Il-Kummissjoni x'passi qed tieħu biex tiżgura li Azzjonijiet Kontra l-Mini u Fdal Splussiv tal-Gwerra jiġu inkluzi sistematikament fl-istrumenti finanzjarji ta' relazzjonijiet barranin oħra?


skond ir-Regola 108 tar-Regoli ta' Proċedura

lill- Kummissjoni

Suġġett: L-Unjoni Ewropea u l-Konferenza ta' Reviżjoni 2006 tal-Konvenzjoni dwar l-Armi Bijoloġiċi u Tossiċi

Is-Sitt Konferenza ta' Reviżjoni tal-Konvenzjoni dwar l-Armi Bijoloġiċi u Tossiċi (BTWC) 1972 se ssir f'Ġinevra waqt il-perjodu mill-20 ta' Novembru sat-8 ta' Diċmebru 2006.

Fis-27 ta' Frar 2006, l-UE qablet dwar Azzjoni Konġunta fir-rigward tal-BTWC u fl-20 ta' Marzu 2006 l-Kunsill ta' l-UE adotta pożizzjoni komuni relatata mal-Konferenza ta' Reviżjoni tal-BTWC 2006.

Il-BTWC teħtieġ li l-Istati Membri jimplimentaw leġiżlazzjonijiet nazzjonali.

Fid-dawl ta' dawn id-deċiżjonijiet:

Il-Kummissjoni eżaminat jekk l-Istati Membri introduċewx leġiżlazzjonijiet nazzjonali biex jikkonformaw mal-BTWC?

Attwalment il-Kummissjoni qed tipprepara Komunikazzjoni dwar l-istat tal-preparazzjoni ta' l-UE kontra theddida terroristika bijoloġika , kif ukoll 'Green Paper' dwar is-sejbien ġenerali ta' riskji bijoloġiċi.

Dawn l-inizjattivi kif jirrelataw ma' strateġiji nazzjonali żviluppati minn Stati Membri biex jimplimentaw l-impenji tagħhom lejn il-BTWC?

Il-Kummissjoni kif qed tikkontribwixxi lejn l-inizjattiva ta' Sħubija Globali tal-G 8 fil-qasam tal-bijo-sigurtà?

Ġew adottati programmi f'dan il-qasam?

Jekk ġew adottati programmi, liema huma l-livelli kurrenti u futuri ta' l-impenn finanzjarju għal programmi bħal dawn?


Proċedura ta' konsultazzjoni

Proċedura ta' konsultazzjoni: l-ewwel qari

Proċedura ta' konsultazzjoni: it-tieni qari

Proċedura ta' parir konformi

Proċedura ta' ko-deċiżjoni: l-ewwel qari

Proċedura ta' ko-deċiżjoni: it-tieni qari

Proċedura ta' ko-deċiżjoni: it-tielet qari

(It-tip ta' proċedura tiddependi mill-bażi legali proposta mill-Kummissjoni)

INFORMAZZJONI DWAR IL-ĦIN TAL-VOTAZZJONIJIET

Sakemm ma jiġix avżat mod ieħor, ir-relaturi infurmaw 'il-Presidenza bil-miktub dwar il-pożizzjoni tagħhom fuq l-emendi qabel il-votazzjonijiet.

ABBREVJAZZJONIJIET UŻATI GĦALL-KUMITATI PARLAMENTARI

Kumitat għall-Affarijiet Barranin

Kumitat għall-Iżvilupp

Kumitat għall-Kummerċ Internazzjonali

Kumitat għall-

Baġits

Kumitat għall-Kontroll tal-

Baġit

Kumitat għall-Affarijiet Ekonomiċi u Monetarji

Kumitat għall-Impjiegi u l-Affarijiet Soċjali

Kumitat għall-Ambjent, is-Saħħa Pubblika u s-Sigurt

à ta' l-Ikel

Kumitat għall-Industrija, r-Riċerka u l-Enerġija

Kumitat għas-Suq Intern u l-Ħarsien tal-Konsumatur

Kumitat għat-Trasport u t-Turiżmu

Kumitat għall-Iżvilupp Reġjunali

Kumitat għall-Agrikoltura u l-Iżvilupp Rurali

Kumitat għas-Sajd

Kumitat għall-Kultura u l-Edukazzjoni

Kumitat għall-Affarijiet Legali

Kumitat għall-Libertajiet Ċivili, il-Ġustizzja u l-Intern

Kumitat għall-Affarijiet Kostituzzjonali

Kumitat għad-Drittijiet tan-Nisa u ta- l-Ugwaljanza bejn is-Sessi

Kumitat għall-Petizzjonijiet

ABBREVJAZZJONIJIET UŻATI GĦALL-GRUPPI POLITIĊI

Grupp tal-Partit Popolari Ewropew (Demokratiċi Kristjani) u d-Demokratiċi Ewropej

Grupp Soċjalista fil-Parlament Ewropew

Grupp ta' l-Alleanza tal-Liberali u d-Demokratiċi u għall-Ewropa

Grupp tal-Hodor/Alleanza Ħielsa Ewropea

Grupp Konfederali tax-Xellug Magħqud Ewropew – Xellug Aħdar Nordiku

Grupp għall-Indipendenza/Demokrazija

Grupp ta' l-Unjoni għal Ewropa tan-Nazzjonijiet

Tkomplija tas-sessjoni

Approvazzjoni tal-Minuti tas-seduta ta' qabel

Kompożizzjoni tal-kumitati u d-delegazzjonijiet

Verifika tas-setgħat

Kalendarju tal-perjodi ta' sessoni

Avviż tal-President

Dokumenti mressqa

Petizzjonijiet

Testi ta' ftehim mgħoddija mill-Kunsill

Azzjoni meħuda dwar il-pożizzjonijiet u r-riżoluzzjonijiet tal-Parlament

Ordni tas-seduta

Diskorsi ta' minuta dwar kwistjonijiet ta' importanza politika

Arja iktar nadifa għall-Ewropa ***I - Strateġija tematika dwar it-tniġġis fl-atmosfera (dibattitu)

Strateġija tematika għall-ambjent urban (dibattitu)

Kwittanza 2004: Taqsima I, il-Parlament Ewropew (dibattitu)

Karta Ewropea ta' Kwalità għall-Mobbiltà (edukazzjoni u taħriġ) ***I (dibattitu)

Kompetenzi ewlenin għall-edukazzjoni u għat-tagħlim tul il-ħajja ***I (dibattitu)

l-inizjattivi intenzjonati biex jikkumplimentaw il-programmi skolastiċi nazzjonali permezz ta' materjali didattiċi adegwati biex jinkludu d-dimensjoni Ewropea (dibattitu)

Il-ħolqien ta' Qafas Ewropew ta' Kwalifiki (dibattitu)

Aġenda għas-seduta li jmiss

Għeluq tas-seduta

REĠISTRU TA' L-ATTENDENZA

Dati tas-seduti: 25 - 28 ta' Settembru 2006

1 Tkomplija tas-sessjoni

Ħin tal-ftuħ tas-seduta: 17.00.

2 Approvazzjoni tal-Minuti tas-seduta ta' qabel

Korrezzjoni għall-punt 15 «Deċiżjoni dwar ċerti dokumenti

L-avviż

Deċiżjoni biex jiġi ppreparat rapport, skond l-Artikolu 202 tar-Regoli ta' Proċedura

- Dan it-titolu m'huwiex disponibbli fil-lingwi kollha bħalissa Amendment of Rule 29 - Formation of political groups ( 2006/2201(REG) )

għandu jitqies imħassar u li ma seħħx.

Il-Minuti tas-seduta ta' qabel ġew approvati.

3 Kompożizzjoni tal-kumitati u d-delegazzjonijiet

Fuq talba tal-Grupp PPE-DE, il-Parlament irratifika l-ħatra li ġejja:

Delegazzjoni għar-relazzjonijiet ma' l-Iran:

4 Verifika tas-setgħat

Fuq proposta tal-Kumitat JURI, il-Parlament iddeċieda li jirratifika l-mandati tal-Membri

Dawn il-mandati se jidħlu fis-seħħ rispettivament f'dawn il-ġranet: 19.06.2006, 31.07.2006 u 28.08.2006.

5 Kalendarju tal-perjodi ta' sessoni

Waqt il-laqgħa tagħha tal-21 ta' Settembru 2006, il-Konferenza tal-Presidenti ddeċidiet li tagħmel perjodu ta' sessjoni nhar it-Tnejn 18 ta' Diċembru 2006 mill-11.00 sas-13.00.

Għal din l-okkażjoni, il-Kunsill se jinforma lill-Parlament bir-riżultati tal-laqgħa tal-Kunsill Ewropew fi Brussell ta' l-14 u l-15 ta' Diċembru 2006, u se jippreżenta l-konklużjonijiet tal-Presidenza Finlandiża.

6 Avviż tal-President

Il-President avża li Toomas Hendrik Ilves laħaq President tar-Repubblika ta' l-Estonja fit-23 ta' Settembru 2006.

7 Dokumenti mressqa

Tressqu d-dokumenti msemmija hawn taħt

1) mill-kumitati parlamentari

- Rapport dwar l-Abbozz li jemenda l-baġit Nru 4/2006 ta' l-Unjoni Ewropea għas-sena finanzjarja 2006 - Taqsima III - Kummissjoni (11298/2006 - C6-0247/2006 - 2006/2149(BUD) ) - Kumitat BUDG - Rapporteur: Giovanni Pittella ( A6-0284/2006 )

- Rapport dwar l-Abbozz ta' baġit ta' emenda Nru 3/2006 ta' l-Unjoni Ewropea għas-sena finanzjarja 2006 - Taqsima III – il-Kummissjoni - Taqsima VIII Parti B – il-Kontrollur Ewropew għall-Protezzjoni tad-Dejta (11297/2006 - C6-0239/2006 - 2006/2119(BUD) ) - Kumitat BUDG - Rapporteur: Giovanni Pittella ( A6-0283/2006 )

- *** Rakkomandazzjoni dwar il-proposta għal Deċiżjoni tal-Kunsill dwar linji gwida strateġiċi Komunitarji dwar il-koeżjoni (11807/2006 - C6-0266/2006 - 2006/0131(AVC) ) - Kumitat REGI - Rapporteur: Constanze Angela Krehl ( A6-0281/2006 )

- It-tieni rapport dwar il-kwittanza għall-implimentazzjoni tal-baġit ġenerali ta' l-Unjoni Ewropea għas-sena finanzjarja 2004 - Taqsima I - Parlament Ewropew (N6-0027/2005 [[01]] - C6-0357/2005 - 2005/2091(DEC) ) - Kumitat CONT - Rapporteur: Markus Ferber ( A6-0280/2006 )

- * Rapport dwar il-proposta għal Deċiżjoni tal-Kunsill li testendi għall-Istati Membri li mhumiex parteċipanti l-applikazzjoni tad-Deċiżjoni 2006/…/KE li temenda u testendi d-Deċiżjoni 2001/923/KE li tistabbilixxi programm ta' skambju, għajnuna u taħriġ għall-ħarsien tal-euro mill-iffalsifikar (il-programm 'Pericles') ( COM(2006)0243 [[02]] - C6-0180/2006 - 2006/0079(CNS) ) - Kumitat LIBE - Rapporteur: Agustín Díaz de Mera García Consuegra ( A6-0277/2006 )

- * Rapport dwar il-proposta għal deċiżjoni tal-Kunsill li temenda u testendi d-Deċiżjoni 2001/923/KE li tistabbilixxi programm ta' skambju, għajnuna u taħriġ għall-ħarsien tal-euro mill-iffalsifikar (il-programm 'Pericles') ( COM(2006)0243 [[01]] - C6-0179/2006 - 2006/0078(CNS) ) - Kumitat LIBE - Rapporteur: Agustín Díaz de Mera García Consuegra ( A6-0276/2006 )

- Rapport dwar il-'White Paper' tal-Kummissjoni dwar servizzi ta' interess ġenerali ( 2006/2101(INI) ) - Kumitat ECON - Rapporteur: Bernhard Rapkay ( A6-0275/2006 )

- Rapport dwar is-Segwitu tar-Rapport dwar il-Kompetizzjoni fis-Servizzi Professjonali ( 2006/2137(INI) ) - Kumitat ECON - Rapporteur: Jan Christian Ehler ( A6-0272/2006 )

- * Rapport dwar il-proposta għal regolament tal-Kunsill dwar il-konklużjoni ta' ftehim fil-forma ta' skambju ta' ittri rigward l-estensjoni tal-protokoll li jiffissa l-opportunitajiet tas-sajd u l-kumpens finanzjarju previst fil-ftehim bejn il-Komunità Ekonomika Ewropea u l-gvern tar-Repubblika tal-Ginea-Bissaw dwar is-sajd fl-ilmijiet tal-Ginea-Bissaw għall-perjodu bejn is-16 ta' Ġunju 2006 u l-15 ta' Ġunju 2007 ( COM(2006)0182 - C6-0167/2006 - 2006/0065(CNS) ) - Kumitat PECH - Rapporteur: Luis Manuel Capoulas Santos ( A6-0271/2006 )

- Rapport dwar il-progress tat-Turkija lejn l-adeżjoni ( 2006/2118(INI) ) - Kumitat AFET - Rapporteur: Camiel Eurlings ( A6-0269/2006 )

- * Rapport dwar il-proposta għal Deċiżjoni ta' Qafas tal-Kunsill dwar il-konsiderazzjoni ta' kundanni fl-Istati Membri ta' l-Unjoni Ewropea waqt li jkunu għaddejjin proċeduri kriminali ġodda ( COM(2005)0091 - C6-0235/2005 - 2005/0018(CNS) ) - Kumitat LIBE - Rapporteur: Panayiotis Demetriou ( A6-0268/2006 )

- Rapport dwar inizjattivi biex jiġu kkumplimentati l-kurrikula ta' l-iskejjel li jipprovdu miżuri għal appoġġ xierqa biex tiġi inkluża d-Dimensjoni Ewropea ( 2006/2041(INI) ) - Kumitat CULT - Rapporteur: Christopher Beazley ( A6-0267/2006 )

- Rapport dwar it-titjib tal-qagħda ekonomika ta' l-industrija tas-sajd ( 2006/2110(INI) ) - Kumitat PECH - Rapporteur: Pedro Guerreiro ( A6-0266/2006 )

- * Rapport dwar il-proposta għal regolament tal-Kunsill li jistabbilixxi pjan ta' ġestjoni għas-sajd li jisfrutta l-istokkijiet tal-barbun tat-tbajja' u tal-lingwata fil-Baħar tat-Tramuntana ( COM(2005)0714 - C6-0034/2006 - 2006/0002(CNS) ) - Kumitat PECH - Rapporteur: Albert Jan Maat ( A6-0265/2006 )

- Report dwar il-midja u l-iżvilupp ( 2006/2080(INI) ) - Kumitat DEVE - Rapporteur: Manolis Mavrommatis ( A6-0264/2006 )

- Rapport dwar l-operat tar-Regolament tal-Kunsill (KE) Nru 1185/2003 dwar it-tneħħija tax-xewka tal-klieb il-baħar abbord ta' bastimenti. ( 2006/2054(INI) ) - Kumitat PECH - Rapporteur: Rosa Miguélez Ramos ( A6-0263/2006 )

- ***I Rapport dwar il-proposta għal rakkomandazzjoni tal-Parlament Ewropew u tal-Kunsill dwar il-kompetenzi ewlenin għat-tagħlim matul il-ħajja ( COM(2005)0548 - C6-0375/2005 - 2005/0221(COD) ) - Kumitat CULT - Rapporteur: Helga Trüpel ( A6-0262/2006 )

- Rapport dwar ir-relazzjonijiet ekonomiċi u ta' kummerċ ta' l-UE ma' l-Indja ( 2006/2034(INI) ) - Kumitat INTA - Rapporteur: Sajjad Karim ( A6-0256/2006 )

- ***I Rapport dwar il-proposta għal rakkomandazzjoni tal-Parlament Ewropew u tal-Kunsill dwar mobbiltà transnazzjonali fi ħdan il-Komunità għall-finijiet ta' edukazzjoni u taħriġ: Karta Ewropea ta' Kwalità favur il-Mobbiltà ( COM(2005)0450 - C6-0291/2005 - 2005/0179(COD) ) - Kumitat CULT - Rapporteur: Christa Prets ( A6-0255/2006 )

- Rapport dwar perspettivi tan-nisa fil-kummerċ internazzjonali ( 2006/2009(INI) ) - Kumitat FEMM - Rapporteur: Hiltrud Breyer ( A6-0254/2006 )

- * Rapport dwar il-proposta għal regolament tal-Kunsill li jemenda r-Regolament (KEE) Nru 2092/91 dwar il-produzzjoni organika ta' prodotti agrikoli u l-indikazzjonijiet li jirreferu għalihom fi prodotti agrikoli u fl-oġġetti ta' l-ikel ( COM(2005)0671 [[02]] - C6-0033/2006 - 2005/0279(CNS) ) - Kumitat AGRI - Rapporteur: Friedrich-Wilhelm Graefe zu Baringdorf ( A6-0253/2006 )

- ***I Rapport dwar il-proposta għal direttiva tal-Parlament Ewropew u tal-Kunsill dwar restrizzjonijiet fuq it-tqegħid fis-suq u l-użu tas-sulfonati tal-perfluworoottan (emenda tad-Direttiva tal-Kunsill 76/769/KEE) ( COM(2005)0618 - C6-0418/2005 - 2005/0244(COD) ) - Kumitat ENVI - Rapporteur: Carl Schlyter ( A6-0251/2006 )

- Rapport dwar il-ħolqien ta' Qafas Ewropew tal-Kwalifiki ( 2006/2002(INI) ) - Kumitat EMPL - Rapporteur: Thomas Mann ( A6-0248/2006 )

- ***I Rapport dwar il-proposta għal regolament tal-Parlament Ewropew u tal-Kunsill li jistabbilixxi l-klassifika ta' l-istatistika ta' attivitajiet ekonomiċi Reviżjoni 2 tan-NACE u jemenda r-Regolament tal-Kunsill (KEE) Nru 3037/90 kif ukoll ċerti Regolamenti tal-KE dwar setturi speċifiċi ta' l-istatistika ( COM(2006)0039 - C6-0041/2006 - 2006/0011(COD) ) - Kumitat ECON - Rapporteur: Guntars Krasts ( A6-0247/2006 )

- Rapport dwar ir-rapport annwali mill-Kummissjoni lill-Parlament Ewropew dwar azzjoni ta' kontra d-'dumping', ta' kontra s-sussidji u ta' salvagwardja ta' pajjiżi terzi kontra l-Komunità (2004) ( 2006/2136(INI) ) - Kumitat INTA - Rapporteur: Cristiana Muscardini ( A6-0243/2006 )

- Rapport dwar l-istrateġija tematika dwar it-tniġġis ta' l-arja ( 2006/2060(INI) ) - Kumitat ENVI - Rapporteur: Dorette Corbey ( A6-0235/2006 )

- ***I Rapport dwar il-proposta għal direttiva tal-Parlament Ewropew u tal-Kunsill dwar il-kwalità ta' l-arja fl-ambjent u arja iktar nadifa għall-Ewropa ( COM(2005)0447 - C6-0356/2005 - 2005/0183(COD) ) - Kumitat ENVI - Rapporteur: Holger Krahmer ( A6-0234/2006 )

- Rapport dwar l-istrateġija tematika dwar l-ambjent urban ( 2006/2061(INI) ) - Kumitat ENVI - Rapporteur: Gyula Hegyi ( A6-0233/2006 )

- ***I Rapport dwar il-proposta għal direttiva tal-Parlament Ewropew u tal-Kunsill dwar il-promozzjoni ta' vetturi tat-trasport bit-triq nodfa ( COM(2005)0634 - C6-0008/2006 - 2005/0283(COD) ) - Kumitat ENVI - Rapporteur: Dan Jørgensen ( A6-0232/2006 )

- Rapport dwar Nanoxjenzi u nanoteknoloġiji: Pjan ta' azzjoni għall-Ewropa għall-2005-2009 ( 2006/2004(INI) ) - Kumitat ITRE - Rapporteur: Miloslav Ransdorf ( A6-0216/2006 )

1.2) rakkomandazzjonijiet għat-tieni qari:

- ***II Rakkomandazzjoni għat-tieni qari dwar il-pożizzjoni komuni tal-Kunsill fir-rigward ta' l-adozzjoni ta' deciżjoni tal-Parlament Ewropew u tal-Kunsill li tistabbilixxi Programm Komunitarju għall-Impjiegi u s-Solidarjetà Soċjali - PROGRESS (6282/3/2006 - C6-0272/2006 - 2004/0158(COD) ) - Kumitat EMPL - Rapporteur: Karin Jöns ( A6-0300/2006 )

2) mill-Membri

2.1) mistoqsijiet orali għall-Ħin tal-mistoqsijiet (Artikolu 109 tar-Regoli ta' Proċedura)

( B6-0429/2006 ) lill-Kummissjoni:

lill-Kunsill:

2.2) mistoqsijiet orali (Artikolu 108 tar-Regoli ta' Proċedura)

O-0086/2006 ) mressqa minn

Jean-Marie Cavada , f'isem il-Kumitat LIBE, lill-Kunsill:

Mistoqsija lill-Kunsill dwar id-dibattitu annwali dwar il-progress magħmul fiz-zona ta' libertà, sigurtà u ġustizzja (Artikoli 2 u 39 Trattat UE) ( B6-0428/2006 ) ;

O-0094/2006 ) mressqa minn

Norbert Glante f'isem il-grupp PSE ,

Fiona Hall f'isem il-grupp ALDE ,

Umberto Pirilli f'isem il-grupp UEN , lill-Kummissjoni:

Evalwazzjoni tal-programm Galileo ( B6-0430/2006 )

O-0095/2006 ) mressqa minn

Ir-riżultati definittivi ta' l-investigazzjoni 'anti-dumping' dwar l-ilbies tas-saqajn miċ-Ċina u l-Vjetnam ( B6-0431/2006 )

O-0096/2006 ) mressqa minn

Ir-riżultati definittivi ta' l-investigazzjoni 'anti-dumping' dwar l-ilbies tas-saqajn miċ-Ċina u l-Vjetnam ( B6-0432/2006 ) ;

2.3) dikjarazzjonijiet bil-miktub biex jiddaħħlu fir-Reġistru (Artikolu 116 tar-Regoli ta' Proċedura)

Sajjad Karim u

Carl Schlyter , dwar l-użu ta' primati f'esperimenti xjentifiċi (64/2006);

Renato Brunetta , dwar il-ftuħ tan-negozjati għall-adeżjoni ta' l-Istat ta' Israel ma' l-Unjoni Ewropea (65/2006);

Oldřich Vlasák , dwar il-ħtieġa li jissaħħu r-rabtiet transatlantiċi biex il-ġlieda kontra t-terroriżmu ssir aktar effikaċi (66/2006);

Caroline Lucas , dwar l-appoġġ għall-eko-industrija Ewropea (67/2006);

José Albino Silva Peneda , dwar id-deċiżjonijiet tal-FIFA fir-rigward ta' Stati Membri ta' l-UE (68/2006).

8 Petizzjonijiet

Il-petizzjonijiet imsemmija

hawn taħt

, li kienu tniżżlu fir-reġistru fid-dati li jidhru hawn isfel, ġew mgħoddija lill-kumitat ikkonċernat skond l-Artikolu 191(5) tar-Regoli ta' Proċedura:

ta' (Isem kunfidenzjali) (nru 531/2006);

tas-Sinjura Christine Kossmann (nru 533/2006);

ta' (Isem kunfidenzjali) (nru 563/2006);

tas-Sinjura Antonietta Iannotta (nru 565/2006);

tas-Sinjura Danik Williams (nru 570/2006);

tas-Sinjura Randoph Cabban (nru 572/2006);

ta' (Isem kunfidenzjali) (nru 574/2006);

9 Testi ta' ftehim mgħoddija mill-Kunsill

Il-Kunsill għadda kopja ċċertifikata tad-dokument li ġej:

- Ftehim ta' assoċjazzjoni fis-settur tas-sajd bejn il-Komunità Ewropea u r-Renju tal-Marokk.

10 Azzjoni meħuda dwar il-pożizzjonijiet u r-riżoluzzjonijiet tal-Parlament

Tqassmu l-komunikazzjonijiet tal-Kummissjoni dwar l-azzjoni meħuda dwar il-pożizzjonijiet u r-riżoluzzjonijiet adottati mill-Parlament waqt is-sessjonijiet parzjali ta' April I, April II, Mejju I, Mejju II u Ġunju 2006.

11 Ordni tas-seduta

Il-punt li jmiss kien l-ordni tas-seduta.

L-abbozz finali ta' l-aġenda għas-seduti ta' Settembru II u Ottubru I (PE 378.364/PDOJ) tqassam u ġew proposti l-modifikazzjonijiet imsemmija hawn taħt (Artikolu 132 tar-Regoli ta' Proċedura):

Seduti ta' bejn 25.09.2006 u 28.09.2006

- ma ġiet proposta l-ebda modifika

- talba tal-grupp Vert/ALE sabiex tiżdied dikjarazzjoni tal-Kummissjoni dwar l-implimentazzjoni ta' leġiżlazzjoni dwar is-sikurezza ta' l-ikel (laħam li qed jitħassar)

Daniel Cohn-Bendit f'isem il-grupp Verts/ALE , li ġġustifika t-talba, u

Il-Parlament ma laqax din it-talba.

L-Erbgħa

- ma ġiet proposta l-ebda modifika

Il-Ħamis

- talba tal-ġruppi PPE-DE u PSE sabiex id-dibattitu dwar id-dikjarazzjoni tal-Kummissjoni dwar is-samit ta' l-ASEM ma jiġix konkluż permezz ta' votazzjoni għal proposta għal riżoluzzjoni

Hannes Swoboda f'isem il-grupp PSE , li ġġustifika t-talba,

Seduti ta'

- ma ġiet proposta l-ebda modifika

Hekk ġie stabbilit l-ordni tas-seduta.

12 Diskorsi ta' minuta dwar kwistjonijiet ta' importanza politika

Il-Membri li ġejjin, li xtaqu jiġbdu l-attenzjoni tal-Parlament għal kwistjonijiet ta' importanza politika, tkellmu għal minuta skond l-Artikolu 144 tar-Regoli ta' Proċedura:

Hanna Foltyn-Kubicka ,

Jörg Leichtfried , li lmenta li ma setgħax jitkellem, u

Arja iktar nadifa għall-Ewropa ***I -

Strateġija tematika dwar it-tniġġis fl-atmosfera (dibattitu)

Rapport dwar il-Proposta għal Direttiva tal-Parlament Ewropew u tal-Kunsill dwar il-kwalità ta' l-arja fl-ambjent u arja iktar nadifa għall-Ewropa [ COM(2005)0447 - C6-0356/2005 - 2005/0183(COD) ] - Kumitat għall-Ambjent, is-Saħħa Pubblika u s-Sikurezza ta' l-Ikel.

Rapport dwar strateġija tematika dwar it-tniġġis fl-atmosfera [ 2006/2060(INI) ] - Kumitat għall-Ambjent, is-Saħħa Pubblika u s-Sikurezza ta' l-Ikel.

Stavros Dimas (Membru tal-Kummissjoni) .

Dorette Corbey ippreżentat ir-rapport ( A6-0235/2006 ).

Riitta Myller f'isem il-grupp PSE,

Satu Hassi f'isem il-grupp Verts/ALE,

Liam Aylward f'isem il-grupp UEN,

IPPRESIEDA Janusz ONYSZKIEWICZ Viċi-President

Id-dibattitu ngħalaq.

Votazzjoni:

punt 5.6 tal- Minuti ta' 26.09.2006 u

punt 7.4 tal- Minuti ta' 26.09.2006

Strateġija tematika għall-ambjent urban (dibattitu)

Rapport dwar strateġija tematika għall-ambjent urban [ 2006/2061(INI) ] - Kumitat għall-Ambjent, is-Saħħa Pubblika u s-Sikurezza ta' l-Ikel.

Gyula Hegyi ippreżenta r-rapport.

Seán Ó Neachtain (rapporteur għal opinjoni tal-Kumitat TRAN),

Gisela Kallenbach (rapporteur għal opinjoni tal-Kumitat REGI),

Renate Sommer f'isem il-grupp PPE-DE,

Anne Laperrouze f'isem il-grupp ALDE,

Claude Turmes f'isem il-grupp Verts/ALE,

Erik Meijer f'isem il-grupp GUE/NGL,

Id-dibattitu ngħalaq.

Votazzjoni:

punt 7.5 tal- Minuti ta' 26.09.2006

Kwittanza 2004: Taqsima I, il-Parlament Ewropew (dibattitu)

It-tieni rapport dwar il-kwittanza għall-implimentazzjoni tal-baġit ġenerali ta' l-Unjoni Ewropea għas-sena finanzjarja 2004 Taqsima I, Parlament Ewropew [N6-0027/2005 - C6-0357/2002 - 2005/2091(DEC) ] - Kumitat għall-Kontroll tal-Baġit.

Markus Ferber ippreżenta r-rapport.

Simon Busuttil f'isem il-grupp PPE-DE,

Jan Mulder f'isem il-grupp ALDE,

Bart Staes f'isem il-grupp Verts/ALE,

Janusz Wojciechowski f'isem il-grupp UEN, u

Jeffrey Titford f'isem il-grupp IND/DEM .

IPPRESIEDA Pierre MOSCOVICI Viċi-President

Bill Newton Dunn ,

Markus Ferber , li wera d-dispjaċir tiegħu li l-President tal-Parlament ma kienx pre

żenti għal dan id-dibattitu (Il-President wieġbu li r-rimarki tiegħu kienu se jintbagħtu lill-President tal-Parlament).

Id-dibattitu ngħalaq.

Votazzjoni:

punt 7.1 tal- Minuti ta' 26.09.2006

Karta Ewropea ta' Kwalità għall-Mobbiltà (edukazzjoni u taħriġ) ***I (dibattitu)

Rapport dwar il-proposta għal Rakkomandazzjoni tal-Parlament Ewropew u tal-Kunsill dwar il-mobbiltà transnazzjonali fi ħdan il-Komunità għall-finijiet ta' edukazzjoni u taħriġ: Karta Ewropea ta' Kwalità għall-Mobbiltà [ COM(2005)0450 - C6-0291/2005 - 2005/0179(COD) ] - Kumitat għall-Kultura u l-Edukazzjoni.

Christa Prets ippreżentat ir-rapport.

Sepp Kusstatscher (rapporteur għal opinjoni tal-Kumitat EMPL),

Erna Hennicot-Schoepges f'isem il-grupp PPE-DE,

Nikolaos Sifunakis f'isem il-grupp PSE,

Id-dibattitu ngħalaq.

Votazzjoni:

punt 7.2 tal- Minuti ta' 26.09.2006

Kompetenzi ewlenin għall-edukazzjoni u għat-tagħlim tul il-ħajja ***I (dibattitu)

Rapport dwar il-proposta għal Rakkomandazzjoni tal-Parlament Ewropew u tal-Kunsill dwar kompetenzi ewlenin għall-edukazzjoni u għat-tagħlim tul il-ħajja [ COM(2005)0548 - C6-0375/2005 - 2005/0221(COD) ] - Kumitat għall-Kultura u l-Edukazzjoni.

Helga Trüpel ippreżentat ir-rapport.

Thomas Mann (rapporteur għal opinjoni tal-Kumitat EMPL),

IPPRESIEDA Miroslav OUZKÝ Viċi-President

Marian Harkin f'isem il-grupp ALDE,

Id-dibattitu ngħalaq.

Votazzjoni:

punt 7.3 tal- Minuti ta' 26.09.2006

Rapport dwar l-inizjattivi intenzjonati biex jikkumplimentaw il-programmi skolastiċi nazzjonali permezz ta' materjali didattiċi adegwati biex jinkludu d-dimensjoni Ewropea [ 2006/2041(INI) ] - Kumitat għall-Kultura u l-Edukazzjoni.

Maria Badia I Cutchet f'isem il-grupp PSE,

Hannu Takkula f'isem il-grupp ALDE,

Id-dibattitu ngħalaq.

Votazzjoni:

punt 5.5 tal- Minuti ta' 26.09.2006

Il-ħolqien ta' Qafas Ewropew ta' Kwalifiki (dibattitu)

Rapport dwar il-ħolqien ta' Qafas Ewropew ta' Kwalifiki [ 2006/2002(INI) ] - Kumitat għall-Impjiegi u l-Affarijiet Soċjali.

Thomas Mann ippreżenta r-rapport.

Stefano Zappalà (rapporteur għal opinjoni tal-Kumitat IMCO) ,

Milan Gaľa (rapporteur għal opinjoni tal-Kumitat CULT) ,

Anne E. Jensen f'isem il-grupp ALDE,

Guntars Krasts f'isem il-grupp UEN,

Id-dibattitu ngħalaq.

Votazzjoni:

punt 7.6 tal- Minuti ta' 26.09.2006

20 Aġenda għas-seduta li jmiss

L-aġenda tas-sessjoni ta' l-għada ġiet iffinalizzata (dokument "Aġenda" PE 378.364/OJMA).

21 Għeluq tas-seduta

Ħin li fih ingħalqet is-seduta: 22.20.

REĠISTRU TA' L-ATTENDENZA

Antoniozzi

Foltyn-Kubicka

Mikko

Rizzo

Wortmann-Kool


MOZZJONI GĦAL RIŻOLUZZJONI

imressqa wara il-mistoqsija li titlob tweġiba orali B6‐0430/06

skond l-Artikolu 108(5) tar-Regoli ta' Proċedura

minn Etelka Barsi-Pataky, f'isem il-Grupp PPE-DE

Norbert Glante, f'isem il-Grupp PSE

Fiona Hall, f'isem il-Grupp ALDE,

Umberto Pirilli u Eugenijus Maldeikis, f'isem il-Grupp UEN

Riżoluzzjoni tal-Parlament Ewropew dwar eżerċizzju biex tintiżen is-sitwazzjoni tal-programm Galileo

Il-Parlament Ewropew ,

wara li kkunsidra l-Komunikazzjoni mill-Kummissjoni lill-Parlament Ewropew u lill-Kunsill dwar eżerċizzju biex tintiżen is-sitwazzjoni tal-programm Galileo (COM(2006)272),

wara li kkunsidra l-proposta tal-Kummissjoni lill-Parlament Ewropew u lill-Kunsill dwar l-implimentazzjoni tal-fażi tal-bidu u ta' dik ta' l-operazzjonijiet kummerċjali tal-programm Ewropew tan-navigazzjoni bir-radju permezz tas-satellita (COM(2004)477),

wara li kkunsidra r-Rapport tal-Parlament Ewropew li għadda mill-ewwel qari( A6-0212/2005 ) dwar il-proposta tal-Kummissjoni lill-Parlament Ewropew u lill-Kunsill (COM(2004)477),

wara li kkunsidra r-Regolament tal-Kunsill (KE) Nru 876/2002 li joħloq l-Impriża Konġunta Galileo,

wara li kkunsidra l-proposta għal regolament tal-Kunsill li jemenda l-Istatuti ta' l-Impriża Konġunta Galileo, annessa mar-Regolament tal-Kunsill ((KE) Nru 876/2002),

wara li kkunsidra r-regolament tal-Kunsill (KE) Nru 1321/2004 dwar il-ħolqien ta' strutturi għall-ġestjoni tal-programmi Ewropej għan-navigazzjoni bir-radju permezz tas-ssatellita,

wara li kkunsidra l-proposta għal regolament tal-Kunsill li jemenda r-regolament (KE) Nru 1321/2004 dwar il-ħolqien ta' strutturi għall-ġestjoni tal-programmi Ewropej għan-navigazzjoni bir-radju permezz tas-satellita,

wara li kkunsidra l-Artikoli 108(5) u 103(2) tar-Regoli ta' Proċedura tiegħu,

billi Galileo huwa l-ewwel infrastruttura Ewropea ġestita mill-Komunità, u għaldaqstant iġib miegħu sfidi ġodda, kemm regolatorji kif ukoll finanzjarji; billi l-isfond ġuridiku u proċedurali m'hux orjentat lejn il-proġetti,

billi l-Parlament ta l-appoġġ kollu tiegħu lill-Programm Galileo, permezz tar-responsabilitajiet leġiżlattivi u baġitarji tiegħu Riżoluzzjoni leġiżlattiva tal-PE tal-5 ta' Settembru 2005. , għax għaraf li Galileo huwa proġett strateġiku, wieħed mill-iktar pilastri importanti ta' l-istrateġija ta' Liżbona, u li joffri opportunitajiet kbar lill-intrapriżi ta' daqs żgħir u medju,

billi l-inġiniera u l-iżviluppaturi Ewropej li jaħdmu fl-Aġenzija Spazjali Ewropea u fl-industrija spazjali għamlu biċċa xogħol tajba; filwaqt li jinnota li l-ewwel satellita sperimentali GIOVE-A diġà wettqet il-missjoni ewlenija tagħha, li l-aspetti tekniċi jinsabu f'posthom, u li issa l-iktar element importanti biex il-proġett jitmexxa 'l quddiem hija t-tmexxija tajba tiegħu,

Jistieden lill-Kummissjoni Ewropea biex tevalwa x'tibdil jista' jsir fir-regolamenti ġuridiċi u proċedurali sabiex jiġi żgurat il-progress ma jaqta' xejn tal-proġett; jindika li dan ma jimplikax li jitnaqqsu l-kompetenzi u r-responsabilitajiet ta' l-istituzzjonijiet, iżda jista' jfisser l-implimentazzjoni ta' soluzzjonijiet aktar kreattivi u iktar xierqa għall-objettivi tal-programm;

Jagħraf il-kalendarju aġġornat il-ġdid u jistieden lill-Kummissjoni Ewropea biex timxi miegħu u biex tinforza l-konformità miegħu; flimkien ma' l-approvazzjoni tal-kuntratt ta' konċessjoni, jitlob li jkun mgħarraf dwar l-ispejjeż addizzjonali li jirriżultaw mid-dewmien; barra minn hekk, jistieden lill-Kummissjoni biex tgħarraf lill-Parlament dwar kwalunkwe bidliet sinifikanti fil-ġejjieni, iżda mill-ewwel, mhux wara snin;

Jilqa' bi pjaċir il-progress li sar fin-negozjati mal-konċessjonarji; jistieden lil dawk ikkonċernati fl-industrija spazjali Ewropea li qed jipparteċipaw fil-konsorzju biex iħabirku biex jaslu għal ftehim b'mod kostruttiv, sabiex dan il-proġett komuni Ewropew ikun jista' jagħti sehmu biex l-objettivi ta' Liżbona jintlaħqu mill-iktar fis possibbli;

Jistieden lill-Awtorità ta' Sorveljanza fuq il-GNSS biex darbtejn fis-sena tippreżenta rapporti dwar il-progress lill-Parlament, b'referenza partikulari għall-progress f'biċċiet ta' xogħol li għandhom jiġu imposti fuq l-Awtorità ta' Sorveljanza fuq il-GNSS b'direttiva mill-1 ta' Jannar 2007;

Jistieden lill-Awtorità ta' Sorveljanza fuq il-GNSS biex tistieden lill-espert innominat mill-Parlament biex jassumi l-istat ta' osservatur kontinwu, skond l-Artikolu 5 (5) tar-Regolament (KE) 1321/2004;

Jagħraf ir-regolament li ġej tas-Servizz Pubbliku Regolamentat, li mistenni jirrappreżenta madwar 30% tad-dħul tal-proġett, l-istess bħall-Karta Ħadra dwar l-applikazzjonijiet; jistieden lill-Kummissjoni biex tlesti r-regolamenti li fadal isiru u li huma meħtieġa biex ikunu jistgħu jitħaddmu applikazzjonijiet f'diversi oqsma, sabiex l-intrapriżi ta' daqs żgħir jew medju jingħataw biżżejjed żmien biex iħejju għall-parteċipazzjoni tagħhom;

Jistieden lill-Kummissjoni, meta jqis in-natura Komunitarja tal-proġett, biex tiżgura li l-Parlament Ewropew ikun mgħarraf qabel ma jiġi ffirmat xi kuntratt dwar sehem istituzzjonali min-naħa ta' pajjiżi terzi;

Jistieden lill-Kunsill biex jiżgura li ma jkunx hemm aktar dewmien f'dan il-proġett;

Jagħti istruzzjonijiet lill-President tiegħu biex jgħaddi din ir-riżoluzzjoni lill-Kunsill, lill-Kummissjoni u lill-Istati Membri.